Pravne informacije | Sika d.o.o. Beograd\nFooter > Pravne informacije\nInformacije sadržane na ovom internet sajtu („Sajt“) nisu namenjene za korišćenje na teritoriji ili području sudske nadležnosti, niti od strane bilo kojih lica, ukoliko dato korišćenje predstavlja povredu zakona. Ukoliko se ovo odnosi na vas, niste ovlašćeni da pristupite bilo kojim informacijama sadržanim na ovom Sajtu niti da iste koristite.\nMolimo vas da pažljivo pročitate ove uslove („Uslovi korišćenja“), s obzirom na to da se isti odnose na vaš pristup ovom Sajtu i/ili korišćenje istog. Pristupanjem ovom Sajtu i bilo kojim njegovim stranicama, podrazumeva se da ste saglasni sa ovim Uslovima korišćenja i da ste iste razumeli. Ukoliko niste saglasni sa ovim Uslovima korišćenja, molimo vas da ne pristupate ovom Sajtu niti da ga koristite. Izmene ovih Uslova korišćenja mogu se vršiti u bilo kom trenutku. Ovaj Sajt predstavlja vlasništvo kompanije Sika AG („Kompanija“), koja je osnovana u Švajcarskoj, i ova Kompanija upravlja njime. Ovaj Sajt i Uslovi korišćenja istog su regulisani zakonima Švajcarske.\n1. Opšte odricanje od odgovornosti\nMaterijali i informacije sadržane na ovom Sajtu date su „u viđenom stanju“ i bez garancija bilo koje vrste, bilo izričitih ili podrazumevanih. Ovim se odričemo svih garancija, uključujući, bez ograničenja i nagoveštene garancije o podesnosti za prodaju i prikladnosti za konkretne namene. Ovim se ne daje nikakva izjava niti garancija u vezi sa sadržajem, funkcionalnošću, linkovima ili komunikacijama, kao ni izjave i garancije o nedostacima ili greškama ili ispravkama istih, prekidima komunikacije ili presretanju prenosa ili gubitku podataka ili odsustvu virusa ili drugih štetnih komponenti. Ni u kom slučaju Kompanija, niti bilo koje od njenih zavisnih ili povezanih društava, neće snositi odgovornost prema bilo kom licu za bilo kakve troškove ili štete, uključujući i bilo kakve direktne, indirektne, posebne, slučajne ili posledične štete, koji proističu ili su u vezi sa pristupom ili korišćenjem, ili nemogućnošću pristupanja ili korišćenja ovog Sajta ili bilo kojih njegovih funkcija ili sadržaja, uključujući i u vezi sa bilo kakvim pregledanjem ili preuzimanjem bilo koje informacije, podatka, teksta, slike ili drugog materijala kojim se može pristupiti putem ovog Sajta ili bilo kog internet sajta koji je linkom povezan sa ovim Sajtom. Korisnik ovog Sajta je odgovoran za procenu tačnosti, potpunosti, pouzdanosti i korisnosti bilo kakvih obezbeđenih mišljenja, usluga ili drugih informacija. Sve informacije sadržane na ovom Sajtu date su pod uslovom da neće biti tumačene niti da će služiti kao pravni, računovodstveni, poreski, finansijski, infesticioni ili bilo koji stručni savet, niti da će služiti kao savet u vezi sa konkretnim informacijama ili pitanjima. Shodno tome, ne snosimo nikakvu odgovornost za bilo kakvu upotrebu ili zloupotrebu takvih informacija. Korisnici ovog Sajta bi trebalo da se posavetuju sa svojim stručnim savetnicima u vezi sa okolnostima koje se odnose na njih same.\n2. Odsustvo ponuda\nNijedna informacija sadržana na ovom Sajtu neće se tumačiti kao zahtev za ponudu, ponuda, savet, preporuka, niti kao bilo koja druga usluga pružena radi sticanja ili raspolaganja bilo kakvom investicijom ili radi uključivanja u bilo kakvu investiciju ili transakciju. U vezi sa informacijama o bilo kom posebnom proizvodu i/ili zemlji, posetite sajt date zemlje.\nIzuzev ukoliko nije naznačeno drugačije, sve informacije, tekst, grafički prikazi, sadržaji ili funkcije i vizuelni raspored (uključujući i „izgled sajta i osećaj koji pruža“) ovog Sajta predstavljaju isključivu svojinu Kompanije i isti se ne mogu umnožavati niti distribuirati, u celosti ili delimično, bez izričite pismene saglasnosti Kompanije. Međutim, dozvoljeno je da preuzimate ili štampate bilo koje stranice ovog Sajta radi lične, nekomercijalne upotrebe, pod uslovom da sa istog ne uklonite nikakva obaveštenja o autorskim pravima.\nLinkovi sa ovog Sajta na druge internet sajtove dati su isključivo radi informisanja. Kompanija ne snosi nikakvu odgovornost u vezi sa bilo kojim internet sajtom prema kome je dat link na ovom Sajtom (niti sa bilo kojim internet sajtom na kome je dat link ka ovom Sajtu), uključujući i sadržaj i funkcionisanje istog. Kompanija ne vrši pregled niti praćenje takvih linkova. Neki internet sajtovi se mogu nalaziti izvan vaše zemlje, te mogu biti regulisani od strane drugih regulatornih tela ili propisa. Bilo koji link na ovom Sajtu koji vodi ka drugom internet sajtu (ili link koji sa drugog internet sajta vodi ka ovom Sajtu) neće se smatrati upućivanjem, podrškom, odobrenjem, reklamiranjem, ponudom ili zahtevom za ponudu u vezi sa datim internet sajtom, sadržajem istog ili bilo kojim proizvodima ili uslugama koje se reklamiraju ili koje se distribuiraju putem tog internet sajta. Kompanija smatra da su linkovi koje daje ka drugim javno dostupnim internet sajtovima, internet stranicama, njuzgrupama i drugim izvorima, zakonski dozvoljeni, kao i da su u skladu sa uobičajenim očekivanjima lica koja koriste internet. Bez pismene saglasnosti Kompanije, nijedno lice niti internet sajt ne mogu postaviti link ka ovom Sajtu, bez obzira na to da li je u pitanju njegova početna strana ili bilo koja druga strana unutar Sajta.\nKompanija preduzima opravdane mere zaštite svih informacija dobijenih od strane posetilaca Sajta od neovlašćenog pristupa i korišćenja i s vremena na vreme revidira svoje bezbednosne mere. Putem ovog Sajta, Kompaniji nemojte dostavljati nikakve poverljive ili vlasničke informacije. Prenosom informacija Kompaniji se između vas i Kompanije ne uspostavlja poverljiv odnos. Smatraće se da bilo koje informacije koje Kompanija dobije putem ovog Sajta, izuzev vaših ličnih podataka, nisu poverljive. Kompanija koristi lične podatke isključivo radi obrade zahteva za informacije koji ste nam uputili ili radi prodaje naših proizvoda i usluga. Prenosom informacija Kompaniji putem ovog Sajta ili bilo kojim drugim elektronskim putem, Kompaniji dajete neograničenu i neopozivu dozvolu za korišćenje, umnožavanje, prikazivanje, izmenu i distribuciju istih informacija. Kompanija ima pravo da koristi informacije, kao i bilo koje tehnologije, tehnike ili ideje sadržane u istim bez naknade i u bilo koje svrhe.\nKompanija nije u obavezi da prati nijednu informaciju dostavljenu ili prenetu na ovaj Sajt ili putem istog, niti na bilo koji drugi internet sajt prema kom vode linkovi na ovom Sajtu ili sa kog linkovi vode ka ovom Sajtu. Međutim, Kompanija zadržava pravo da vrši praćenje napred navedenog, uključujući i bilo kakve sobe za četovanje ili slične sadržaje internet sajtova. Ovim konstatujete da nijedna od pomenutih informacija ne podrazumeva nikakvu obavezu, te da se dostavljanjem ili prenosom pomenutih informacija između vas i Kompanije ne uspostavlja poverljiv, ugovorni, niti bilo koji drugi odnos.\nPrilikom pristupanja bilo kom delu ovog Sajta ili korišćenjem istog, ne možete: postavljati niti prenositi nikakve nezakonite, preteće, neprikladne informacije, informacije koje predstavljaju klevetu, informacije koje štete ugledu drugih lica, vulgarne, pornografske, nepristojne informacije ili bilo koje informacije na koje neko može uputiti prigovor, uključujući, bez ograničenja i sve prenose koji predstavljaju ili podstiču ponašanje koje može predstavljati krivično delo, dovesti do pravne odgovornosti ili na bilo koji drugi način kršiti bilo koji domaći ili međunarodni zakon; ne možete postavljati niti prenositi bilo koje informacije ili softver koji sadrži virus, kompjuterski crv, Trojanac ili bilo koju štetnu komponentu; ne možete ometati funkcionisanje ovog Sajta niti ograničiti ili sprečiti drugog korisnika da koristi ovaj Sajt; ne možete postavljati, objavljivati, prenositi, umnožavati, distribuirati niti u komercijalne svrhe koristiti bilo koje informacije, softver ili druge materijale dobijene putem ovog Sajta bez prethodne pismene saglasnosti Kompanije.\nBilo kakav pokušaj nanošenja štete ovom Sajtu ili ometanja njegovog rada od strane bilo kog lica može predstavljati povredu krivičnih zakona ili zakona o prekršajima. Kompanija zadržava pravo traženja odštete od datog lica u skladu sa zakonom.\n8. Merodavno pravo i područje sudske nadležnosti, lokalni propisi, ažuriranje informacija i drugo\nOvaj Sajt i ovi Uslovi korišćenja tumače se, primenjuju i izvršavaju u skladu sa materijalnim pravom Švajcarske bez pozivanja na kolizione norme. Područje sudske nadležnosti je grad Baar. Kompanija ne daje nikakve izjave o tome da su bilo kakve informacije, materijali ili sadržaji/funkcije ovog Sajta podesni za primenu na bilo kom drugom području sudske nadležnosti. Ovaj Sajt nije upućen nijednom licu na bilo kom području sudske nadležnosti gde je (na osnovu nacionalnosti, mesta prebivališta ili državljanstva datog lica) objavljivanje ili dostupnost ovog Sajta i njegovog sadržaja u suprotnosti sa lokalnim zakonima i propisima. Lica na koja se primenjuju takva ograničenja i zabrane nemaju pravo pristupa niti korišćenja ovog Sajta. Pristupom ovom Sajtu ili korišćenjem istog konstatujete da to činite svojevoljno, kao i da snosite isključivu odgovornost za postupanje u skladu sa važećim lokalnim zakonima i propisima.\nOvi Uslovi korišćenja se mogu ažurirati i menjati u bilo kom trenutku. Obavezno proverite ove Uslove korišćenja svaki put kada pristupate ovom Sajtu i/ili koristite isti.\nPoslednje izmene: januar 2010.


pink.rs | AMBASADOR SRBIJE U POLJSKOJ: Polako se vraća život u normalu, popuštaju mere\nAmbasador Srbije u Poljskoj Nikola Zurovac rekao je da u toj zemlji se pojavila epidemija kad i u Srbiji tako da mere koje su preduzimane mogu da se porede sa onima i kod nas - od zatvaranja granica, aerodoroma, škola, vrtića...\n- Samo su radile prehrambene prodavnice i apoteke. Izlazak nije bio u formi zabrane, ali je ograničenja kretanja bilo, ali su Poljaci bili veoma disciplinovani slušali savete struke i Vlade i ulice Varšave su bile prazne - naglasio je Zurovac za Pink.\n-I za vreme Uskrsa nikoga praktično nije bilo na ulicama, zbog toga nije trebalo da se uvode mere poput policijskog časa. Nisu uveli zabranu kretanja za osobe starije od 65 godina, ali su odvojili dva sata dnevno od 10 do12 sati da oni mogu da kupuju u prodavnicama, ali su mogli i u kasnijem periodu da idu. Uveli su u poslednje dve nedelje da mlađi od 18 godina nisu mogli da izađu bez pratnje starije osobe i sve te mere su donele da se drži pod kontrolom epidemija - rekao je on.\nKako je istakao, od ponedeljka su počele olakšice mera, povećava se broj ljudi u prodavnicama, na 15 kvadratnih metara može jedna osoba da bude kako u prodavnicama tako i u crkvama.\n-Pošto su parkovi bili zatvoreni sad su otvoreni, može da se ide u šume jedino su igrališta za decu i sportski tereni zatvoreni. Poljski premijer je krajem prošle nedelje najavio mere koje bi vraćale život u normalu - istakao je ambasador.\nČESTITAO SRPSKIM VLASTIMA! AMBASADOR SAD GODFRI: Svaka čast Vladi Srbije na merama, insistiram na njima i u ambasadi\nAMBASADOR SRBIJE U IZRAELU - Evo koje mere je uvela ova država u borbi protiv koronavirusa


Bundesliga 2021/22, 30. kolo - Dan u Beogradu\nNaslovna » Izlasci » Sport » Bundesliga 2021/22, 30. kolo\nBundesliga: Kristofer Nkunku (foto: Joosep Martinson / Bundesliga / Bundesliga Collection via Getty Images)\nAh Neša 15. april 2022. Sport, TV i online program Postavite komentar\nGol iz penala Levandovskog bio je dovoljan da Bajern savlada Augzburg u prošlom kolu, ali je aktuelni šampion očigledno u krizi, što je pokazao i meč protiv Viljareala. Ipak, sledeći protivnik je Arminija, na korak od ispadanja iz lige, pa, i pored svega, ne bi trebalo da bude iznenađenja. Pobeda bi dovela Bajern na sigurnu distancu od prvog pratioca do kraja prvenstva, a tu je i nedostižna gol razlika od +57, u slučaju istog broja bodova na kraju prvenstva.\nTim Juliana Nagelsmana će ponovo biti šampion ako pobedi drugoplasiranu Borusiju Dortmund u „klasikeru“ sledeće nedelje, a možda neće ni morati da pobede u toj utakmici ako Erling Haland i kompanija (jedina ekipa koja je bodovno blizu Bajernu) ne pobede Volfsburg kod kuće ovog vikenda.\nMesto među prva četiri jure Bajer i Lajpcig, koji igraju derbi kola u nedelju. Dortmund ima osam bodova više od trećeplasiranog Leverkuzena i četvrtog Lajpciga, koji spuštaju zavesu ovog kola na BaiAreni, u nedelju uveče. Promašen penal Muse Dijabija značio je da Leverkuzen nije uspeo da postigne gol po prvi put ove sezone protiv Bohuma, što je omogućilo Lajpcigu da se približi na bod, delimično zahvaljujući 17. golu u ligi Kristofera Nkunkua.\nNi jedni ni drugi ne mogu sebi da priušte da izgube bodove ako žele da igraju utakmice u Ligi šampiona sledeće sezone, a ulozi bi mogli biti još veći ako Frajburg pobedi Bohum.\nAko igrači Uniona nastave da igraju fudbal na visokom nivou, gužva za mesta u Evropi sledeće sezone biće još veća. Ovog vikenda igraju protiv Ajntrahta, koji je odigrao meč decenije u Ligi Evrope i pobedio Barselonu u gostima (3:2; u prvoj utakmici 1:1). Da li ekipa iz Frankfurta misli samo na polufinale Lige Evrope ili će da izgara i u nemačkom prvenstvu saznaćemo uskoro.\nNa Rajni će se sastati Borusija (M) i Keln, dve ekipe kojima su tri boda u ovom kolu preko potrebna, dok Hofenhajm ne sme da dopusti bilo kakvo iznenađenje u meču protiv sad već sigurno poslednjeg na tabeli Grojter Firta. Ako Grojter pobedi i dalje će imati teoretske šanse da izbori opstanak.\nJedan od najozbiljnijih kandidata za ispadanje, Herta, igra utakmicu u gostima protiv Augsburga, dok Štutgart ide na megdan Majncu.\nBundesliga 2021/22, 30. kolo – raspored, satnica i tabela\nPrethodni Prolećni koncert u Opštini Zemun\nSledeći Sahrane i kremacije u Beogradu, 16. i 17. april 2022.


Radio BIR - B. Memišević: Zaštititi dignitet akcije kurbana\nB. Memišević: Zaštititi dignitet akcije kurbana\n„Imajući u vidu da je kurban prvenstveno ibadet i kao takvog ga se automatski povezuje sa IZ, a akcije provode i druge organizacije, današnje izjave koje su plasirane u medije su jednostavno nedorečene i IZ se ne može dovoditi u vezu sa tim navodima“, kazao je Memišović.\nDirektor Zavoda za zbrinjavanje mentalno invalidne djece i omladine u Pazarić Redžep Salić danas je pred federalnim parlamentarcima danas iznio podatke o stanju u ovom zavodu, navodeći kriminal, „od trgovine kurbanima pa dalje“.\nOn je iznio podatak da je samo „tužba za kurbane teška više od milion KM“.\nMemišević je izričitio kazao da Islamska zajednica nema nikakve finansijske transakcije sa spomenutim zavodom.\n„Zavod, kao i ostale organizacije koje se brinu o osobama u stanju potrebe, obraćao nam se i uvijek se može obratiti za pomoć. Do sad smo više puta pozitivno odgovorili na njihov zahtjev“, zaključio je Memišević.\nViše iz kategorije: « Dogovorena deblokada računa RMU u Zenici i Brezi U akcija 'Orka' pretresi na 12 lokacija, 14 uhapšenih »


Đurić: Biće to najobimnija i najsadržajnija poseta Vučića KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Biće to najobimnija i najsadržajnija poseta Vučića KiM\nĐurić: Biće to najobimnija i najsadržajnija poseta Vučića KiM\nPoseta predsedika Srbije Aleksandra Vučića Kosovu i Metohiji, 8. i 9. septembra, biće najsadržnija i najsveobuhvatnija, rekao je danas direktor Kancelarije za KiM Marko Đurić, navodeći da će se šef države obratiti građanima na centralnom skupu u Kosovskoj Mitrovici.\n"Vučić će izneti neke od najznačajnijih stavova po pitanju odnosa Srbije prema KiM i vizije i viđenja rešavanja ovog pitanja u prelomnim trenucima i prelomnim mesecima", rekao je Đurić na konferenciji za novinare u Vladi Srbije.\nPrema Đurićevim rečima, Vučić će imati sastanak i sa predsedstavnicima poslovne zajednice, u okviru Biznis foruma u Leposaviću, na kojem će učestvovati više od 200 srpskih privrednika i između 20 i 30 kompanija iz drugih delova zemlјe.\nNema sumnje, kaže Đurić, da će po broju lokacija koje će predsednik posetiti ovo biti najobimnija poseta, a po broju lјudi i temama svakako najsadržajnija, jer će, dodaje, razgovarati sa zaposlenima u zdravstvu, prosveti, privredi, meštanima širom KiM.\nPredsednik Vučić je kada smo razgovarali o predstojećoj poseti izrazio želјu da razgovara sa što više lјudi na KiM, iz svih institucija, branši, kazao je Đurić i dodao da je Vučić zainteresovan da poseti i ruralne i subruralne sredine, te da će otići i u srpske enklave na jugu KiM.\n"Posetiće jednu, ne želim u ovom trenutku da iznosim tačno koju, jednu od sredina u koju gotovo da srpska noga, izuzev tih lјudi koji žive u tim sredinama, ne može da kroči", naveo je Đurić i dodao da će Vučić razgovarati sa lјudima koji žive tamo, ali i sa Srbima severno od Ibra.\nPrema njegovim rečima, predsednik Srbije će razgovarati i sa viđenijim lјudima na KiM, kao i sa političkim predstavnicima Srba.\n"Ovoga puta ide da priča sa što više lјudi i što neposrednije, da može lično da se uveri u prilike i okolnosti i da lično prenese neke poruke", kazao je Đurić i dodao da se lično raduje tome što će Vučić govoriti u Kosovskoj Mitrovici, jer će to veoma značiti srpskom narodu, a ima i simboličku težinu i vrednost.\nUpitan da li će se predsednik sastati sa albanskim predstavnicima privremenih kosovskih institucija, Đurić je odgovorio da Vučić ovoga puta ide na KiM da razgovara sa našim narodom i sunarodnicima.\nUpitan o pesimizmu u vezi sa rešenjem za KiM i da li smatra da će to rešenje biti odloženo, Đurić je kazao da stvarno želi da se do rešenja o KiM dođe što pre, jer smatra da ako se ti problemi ne reše, pojaviće se mnogo novih problema.\n"Mislim da će naši lјudi biti i sigurniji i bezbedniji i da će čitava zemlјa mnogo lakše ići napred ako uspemo da nađemo neko rešenje. Zbog toga je nama toliko stalo, ne vidim ništa dobro u odlaganjima ili guranju stvari pod tepih", naveo je.\nPrema njegovim rečima, Beograd treba da ide ka kompromisu, ka rešenju koje će zadovolјiti naše interese.\n"Naravno da nismo spremni da prihvatimo ono što naše interese ne zadovolјava. Lično mislim da bi Albancima u interesu bilo da se rešenje pronađe, da li će snage i mudrosti kod njih i kod dela međunarodne zajednice biti, videćemo, ali mi ćemo nastaviti da rešenje tražimo i da se za njega borimo", naveo je direktor Kancelarije za KiM.


Održana donatorska večer za djecu bez roditeljskog staranja – RTV BPK\nOdržana donatorska večer za djecu bez roditeljskog staranja\n4. Oktobra 2018.\tBosna i Hercegovina\nU organizaciji Hope and Homes for Children Bosne i Hercegovine sinoć je upriličena donatorska večer s ciljem prikupljanja sredstava za uspostavljanje Dnevnog centra za djecu pod rizikom od razdvajanja.\nDnevni centar za djecu pod rizikom od razdvajanja predstavlja sigurno mjesto za djecu, koje obezbjeđuje pristup uslugama školskog sistema, socijalne zaštite i brige o zdravlju djece, te ima izuzetan značaj u prevenciji u razdvajanju od bioloških/hraniteljskih porodica koje su izložene višestrukim izazovima, kao i usklađivanje porodičnih odnosa.\nU Dnevnom centru djeca mogu dobiti topli obrok, učestvovati u edukativnim radionicama i igrati se, dok njihovi roditelji imaju mogućnost da u Servisu za podršku porodicama i djeci stiču obrazovanje, pristupe tarapeutskim radionicama, a sve ciljem izgradnje kvalitetnijeg odnosa unutar porodice.\n– Dnevni centar predstavlja jedan od projekata transformacije institucionalne brige za djecu bez roditeljskog staranja, a koncept se zasniva na zamjeni dosadašnjeg načina zbrinjavanja djece u ustanovi velikog smještajnog kapaciteta sa adekvatnijim alternativama. To prvenstveno podrazumijeva preveniranje razdvajanja djece od porodica putem Dnevnog centra, podrške porodicama – istakla je direktorica Hope and Homes for Children u BiH Anisija Radenković.\nNavodi da se za djecu za koju se ne može naći ni jedno rješenje zbrinjavanja uspostavljaju Mali porodični domovi. Uspješno su implemetirali ovaj projekt u Zenici, a u narednom periodu, kako je istaknula, nadaju se izgradnji Malog porodičnog doma u Tuzli. Uporedo s tim, provode se aktivnosti uspostavljanja drugih servisa poput Dnevnog centra, Servisa za podršku porodicama i djeci i mobilnih timova.\nProjekat se provodi u saradnji sa Ministarstvom za rad, socijalnu politiku, raseljene osobe i izbjeglice Kantona Sarajevo, JU Kantonalni centar za socijalni rad, UNICEF-om i KJU “Dom za djecu bez roditeljskog staranja Sarajevo”, a Dnevni centar upravo bi trebao biti izgrađen u sklopu ove ustanove.\n– Donatorska večer od velikog je značaja kako bi se što prije prikupila finansijska sredstva potrebna za rekonstrukciju i opremanje Dnevnog centra u objektu Doma za djecu. Kroz Dnevni centar će se promovirati i dječija prava, te obezbijediti bolja budućnost za djecu kako bi imala jednake šanse i postala aktivni subjekti u kreiranju svog života – kazala je direktorica KJU “Doma za djecu bez roditeljskog staranja Sarajevo” Belma Ahmagić.\nDonatorskoj večeri odazvale su se brojne poznate ličnosti iz kulturnog i javnog života, poput ambasadora Ujedinjenog Kraljevstva Velike Britanije i Sjeverne Irske u BiH Matthew Field, a prisutnima su se obratili i ambasadori organizacije HHC u BiH Arma Tanović i Latif Moćević, saopćili su organizatori.\nNakon obraćanja, zvanice su mogle su uživati u muzičkom programu i pjesmama Latifa Moćevića.


SVAKOM AMERIKANCU PO 1.200 DOLARA ZBOG KORONE: SAD usvojile najveći paket pomoći u istoriji, … | SC Radar\nWed, 01 Apr 2020 23:33:17 +0000\nSVAKOM AMERIKANCU PO 1.200 DOLARA ZBOG KORONE: SAD usvojile najveći paket pomoći u istoriji, …\nNAJVEĆA POMOĆ IKADA\nNakon Senata, u kome većinu čine republikanci, potrebno je da predlog usvoji i Predstavnički dom, u kom većinu čine demokrate, koji bi trebalo da zaseda u petak u devet časova ujutru. Da bi stupio na snagu potrebno je da dokument, posle usvajanja u oba doma, potpiše predsednik SAD-a Donald Tramp. Sam Tramp najavio je da će zakon potpisati čim se nađe na njegovo stolu, prenosi “Glas Amerike”.\nInače, ranije verzije zakona predviđale su isplatu većini Amerikanaca koji zarađuju manje od 75.000 dolara godišnje, po 1.200 dolara za svaku odraslu osobu i 500 dolara za svako dete, prenosi “Serbian Times”.\nZbog mera koje se preuzimaju ogroman broj Amerikanaca ostao je bez posla, a poređenja idu toliko daleko da se ocenjuje da je danas više nezaposlenih nego u vreme Velike depresije, piše “Glas Amerike”.


Vlada Španije i lideri Katalonije počeli razgovore o prevazilaženju krize\n► Vlada Španije i lideri Katalonije počeli razgovore o prevazilaženju krize\nVlada Španije i separatistički lideri Katalonije danas su počeli zvanične razgovore o prevazilaženju političke krize koju je izazvao pokret za nezavisnost tog španskog regiona.\nKao što je bilo i očekivano, tročasovni sastanak španskog premijera Pedra Sančesa i kataloskog predsednika Kima Tore i njihovih saradnika nije doveo do velikog napretka.\nDve vlade su posle sastanka u zajedničkom saopštenju navele da su se dogovorile da nastave sastanke svakog meseca, naizmenično u Madridu i Barseloni, sedištu katalonske vlade.\nTora je ponovio zahteve da se Kataloniji dozvoli da održi referendum o nezavisnosti i da bude oslobođeno devet separatističkih lidera koji služe zatvorske kazne zbog uloge u pokušaju secesije Katalonije 2017. godine.\nSančes je ranije više puta obećao da njegova vlada neće razmatrati mogućnost glasanja o nezavisnosti Katalonije.\nAnkete i rezultati najnovijih izbora ukazuju da otcepljenje Katalonije od Španije podržava oko 50 odsto od 7,5 miliona stanovnika Katalonije. Druga polovina Katalonaca, kao i većina ostatka Španije, protivi se nezavisnosti tog regiona.


Potpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović izjavila je danas da će radovi na dve deonice brze pruge od Beograda do Novog Sada biti završeni do jeseni 2021. godine i da će se tada između ova dva grada vozom putovati 30 minuta.\nMihajlović je, obilazeći radove na izgradnji brze pruge Beograd–Budimpešta, na deonici Beograd centar–Stara Pazova, ocenila da je izgradnja te saobraćajnice najveći i najvredniji infrastrukturni projekat u Jugoistočnoj Evropi.\nPrema njenim rečima, ukupna vrednost radova na teritoriji Srbije i Mađarske iznosi oko četiri milijarde evra, od čega oko dve milijarde evra na području Srbije.\nOva pruga je važna ne samo zbog toga što će se od Beograda do Novog Sada vozom stizati za pola sata, nego i zato što se ovim projektom Srbija uključila u globalnu kinesku inicijativu “Jedan pojas, jedan put”, kao jedna od prvih zemalja koja je sa NR Kinom potpisala memorandum u vezi s ovim projektom, naglasila je potpredsednica Vlade.\nOna je objasnila da je na prvom delu deonice Beograd centar–Stara Pazova, od stanice Beograd centar do Zemuna, izvedeno oko 40 odsto radova, a da će se od decembra raditi na svim delovima trase istovremeno.\nMihajlović je iskazala zahvalnost kineskim i srpskim partnerima na tome što se radovi izvode 24 sata dnevno da bi se ispoštovali rokovi, dodavši da je posebno važno to što će svi radovi biti realizovani po evropskim standardima, a što proverava notifikaciono telo.\nDo kraja 2021. biće završena i nova autobuska stanica na Novom Beogradu, rekla je potpredsednica Vlade, ukazavši na to da se radovi na deonici od Stare Pazove do Novog Sada odvijaju u ugovorenim rokovima, a da su za deonicu od Novog Sada do Subotice potpisani komercijalni i finansijski ugovor i da se početak radova može očekivati u februaru ili martu 2020. godine.\nČitava brza pruga na teritoriji Srbije trebalo bi da bude završena 2022. ili 2023. godine, a približno u isto vreme trebalo bi da budu privedeni kraju i radovi na teritoriji Mađarske, podvukla je ona.\nVršilac dužnosti generalnog direktora “Infrastrukture železnice Srbije” Miroljub Jeftić rekao je da se radovi izvode na više lokacija na ovoj deonici, da je urađena sertifikacija svih materijala za izgradnju pruge i da se posebna pažnja posvećuje bezbednosti saobraćaja, gde se koriste najmoderniji tehnički sistemi.\nGeneralni direktor kompanije “Čajna rejlvej internešenel” Sjaojong Hu rekao je da će pri nabavci opreme i materijala biti zadovoljeni svi zahtevi u pogledu kvaliteta i interoperabilnosti.\nPruga Beograd centar–Stara Pazova duga je 34,5 kilometara i deo je projekta izgradnje pruge za velike brzine do 200 kilometara na sat, između Beograda i Budimpešte.\nIzvođač radova je kineski konzorcijum „Čajna rejlvej internešenel” i „Čajna komjunikejšens konstrakšen kompani“, a vrednost ugovora za ovu deonicu pruge iznosi 350,1 milion dolara.


Lideri G20 pozvali da se ograniči globalno zagrijavanje\n31 oktobar, 2021\nLideri G20 bacaju novčiće u rimsku Fontanu di Trevi\nLideri najbogatijih zemalja okupljenih u Grupi 20 pozvali su, u finalnom zajedničkom saopštenju sa samita G20, da se "značajno i efektivno" ograniči globalno zagrijavanje, odnosno spriječi da temperatura na Zemlji poraste za više od 1,5 stepeni Celzijusa.\nIpak, osim obećanja, malo zemalja se obavezalo na nešto konkretno.\nRezultat višednevnih teških pregovora je takav da ostaje još mnogo toga da se dogovori na konferenciji UN o klimi u Glazgovu, gdje mnogi putuju direktno iz Rima.\nGrupa 20, koja uključuje i Brazil, Kinu, Indiju, Njemačku i SAD, proizvodi oko 80 odsto od ukupne količine štetnih gasova.\nU finalnom saopštenju se kaže da će "nacionalni planovi smanjenja emisije štetnih gasova biti unaprijeđeni po potrebi", ali se ne navodi nikakav konkretan rok osim 2050. kada bi trebalo da se prestane sa emitovanjem ugljen dioksida.\n"Priznajemo da je uticaj klimatskih promjena mnogo manji ako je temperatura povišena za 1,5 stepeni Celzijusa. Da bi se to ostvarilo, potrebno je da sve zemlje preduzmu značajne i efektne korake", navodi se u saopštenju.\nUN su ranije saopštile da će ograničavanje zagrijavanja planete za 1,5 stepeni spriječiti da se drastično pogoršaju vremenski uslovi i da poplave, oluje i suše budu rjeđe. Da bi se taj cilj postigao, potrebno je do 2050. godine prestati sa emitovanjem ugljen dioksida.\nKina, najveći emiter ugljen dioksida, odredila je sebi rok do 2060, a na 2050. se nisu obavezale ni Indija, ni Rusija.\nStručnjaci u UN upozoravaju da će, čak i ako svi sadašnji nacionalni planovi za borbu protiv klimatskih promjena budu implementirani, temperatura porasti za 2,7 stepeni - što će uzrokovati sve više ekstremnih vremenskih prilika i nepogoda.


Jovanović pred otkazom u Ciboni, nekoliko trenera u opticaju da ga zamijene\nVladimir Jovanović je blizu rastanka sa Cibonom, pišu “Sportske novosti”.\nVladimir Jovanović je u “Vukove sa Tuškanca” stigao u februaru ove godine, a uprava kluba je navodno veoma blizu odluke da ga otpusti nakon iznenađujućeg poraza u Ligi Hrvatske od sinjskog Alkara u Zagrebu prije dva dana.\nNekoliko trenera je u opticaju da ga zamijene, a “Sportske novosti” kao najizglednijeg kandidata spominju Josipa Sesara, koji je posljednji angažman imao u Gorici.\nCibona je tekuću sezonu ABA lige započela sa tri uzastopne pobjede, no potom je uslijedio pad rezultatske forme i Zagrepčani u regionalnom takmičenju trenutno imaju omjer od pet trijumfa i četiri poraza. Danas od 18h igraju meč desetog kola protiv Crvene zvezde u Beogradu.\nPrethodni članakIgrači Željezničara obradovali navijača kog uskoro očekuje teška operacija\nNaredni članakObradović: “Ključ utakmice za nas jeste da spriječimo njihovu igru u tranziciji”


Pažin: Uložićemo 15 miliona i izgraditi novi zatvor na sjeveru CG – Sjever Crne Gore\nPažin: Uložićemo 15 miliona i izgraditi novi zatvor na sjeveru CG\n[vc_row][vc_column][vc_column_text]Funkcionalan sistem izvršenja krivičnih sankcija ogledalo je sposobnosti države da obezbijedi zadovoljenje pravde, ali i potvrda humanosti i spremnosti društva da pruži šansu za rehabilitaciju čak i počiniocima teških krivičnih djela, saopštio je potpredsjednik Vlade Zoran Pažin.\nU obraćanju učesnicima nacionalne konferencije „Funkcionisanje sistema krivičnih sankcija“ danas u Podgorici, Pažin je ukazao da je povećanje ukupne efikasnosti pravosudnog sistema posljednjih godina rezultiralo značajnim pritiskom na sistem izvršenja krivičnih sankcija.\n„Zato je Vlada odlučila da uloži do 15 miliona eura u izgradnju novog zatvora na sjeveru Crne Gore. Izgradnja novih zatvorskih kapaciteta obezbijediće da pravosnažno osuđena lica budu bez odlaganja upućena na odsluženje zatvorskih kazni, u uslovima koji u svemu ispunjavaju visoke međunarodne standarde bezbjednosti i zaštite prava zatvorenika,“ saopštio je on.\n„Razvojem sistema alternativnog izvršenja krivičnih sankcija, nastojimo da dovedemo do smanjenja zatvorske populacije, ali i smanjimo povratništvo u izvršenju krivičnih djela. U decembru prošle godine uspostavili smo sistem elektronskog nadzora nad izvršenjem kazne zatvora u prostorima za stanovanje. Na ovaj način, do sada je uspješno izvršeno 65 kazni kućnog zatvora. Osim toga, ostvarena je puna funkcionalnost izvršenja kazne rada u javnom interesu,“ zaključio je on.\nPažin je naglasio da razumljiva i opravdana moralna osuda pojedinih teških krivičnih djela ne smije voditi opravdavanju ili tolerisanju bilo kakvog oblika nasilja ili kršenja ljudskih prava zatvorenika.\n„Adekvatan odnos prema licima lišenim slobode je ne samo naša zakonska i civilizacijska obaveza, već ovakvo postupanje povećava šanse za njihovu resocijalizaciju i reintegraciju u društvo nakon odsluženja zatvorske kazne,“ naveo je.\nPrevPredhodniSportski ribolovni klub,,Lim“ iz Berana, organizuje ekološku akciju ,,Čist Lim čist obraz 2018″\nSledećiFrancuzi čekaju rivala u finalu: Modrić ili Kejn?Next


Žreb za US Open 2018: Novak protiv Fukoviča u prvom kolu - Pokazivač\nFotografija: ATP World Tour\nŽreb za US Open 2018: Novak protiv Fukoviča u prvom kolu\nOrganizatori poslednjeg Gren Slem turnira u 2018. godini objavili su u četvrtak parove glavnog žreba.\nNovak je dvostruki šampion US Opena i šesti ovogodišnji nosilac. Svoje 13. učešće na Otvorenom prvenstvu SAD i pohod na 14. Gren Slem titulu srpski teniser će startovati protiv 26-godišnjeg Mađara Martona Fukoviča (ATP #40) sa kojim se do sada nije sastajao.\nPobednik meča Viktor Troicki (Srbija) – Tenis Sandgren (SAD) nalazi se na Novakovom putu u drugom kolu.\nU daljem toku turnira potencijalni rivali vlasnika 70 ATP titula su:\nTreće kolo: Rišar Gaske (Francuska, 26)\nČetvrto kolo: Pablo Karenjo Busta (Španija, 12), Lukas Puj (Francuska, 17)\nČetvrtfinale: Rodžer Federer (Švajcarska, 2), Fabio Fonjini (Italija, 14), Hjeon Čung (Južna Koreja, 23), Nik Kirios (Australija, 30)…\nPolufinale: Aleksander Zverev (Nemačka, 4), Marin Čilić (Hrvatska, 7), David Gofan (Belgija, 10), Kei Nišikori (Japan, 21)…\nFinale: Rafael Nadal (Španija, 1), Huan Martin del Potro (Argentina, 3), Kevin Anderson (Južna Afrika, 5), Grigor Dimitrov (Bugarska, 8), Dominik Tim (Austrija, 9), Džon Izner (SAD, 11)…\nNovak je do sada na US Openu odigrao 72 meča, od kojih je 62 okončao u svoju korist. Šampion turnira je bio 2011. i 2015. godine, a pre dvanaest meseci nije učestvovao zbog povrede lakta.\nNadmetanja u okviru teniskog centra „USTA Billie Jean King“ na terenima Flešing Medouza počinju u ponedeljak, 27. avgusta i trajaće do nedelje, 9. septembra, kada je na programu muško finale u singlu.\nPrethodni tekstPoznata srpska književnica oduševila sve prisutne na ovogodišnjoj Šeširijadi!


Farmaceutska platforma za otkrivanje lekova pokreće blokčein berzansko trgovanje hartijama od vrednosti\nBTC $34.602 -3,61%\nETH $2.337 -7,85%\nBNB $354 -8,40%\nSOL $85 -18,58%\nXRP $0,58 -6,61%\nDOGE $0,13 -7,05%\nFarmaceutske kompanije bi uskoro mogle da koriste blokčein za trgovinu hartijama od vrednosti, navodi Verseon.\nAmerička farmaceutska kompanija Verseon postala je najnovija medicinska organizacija koja eskperimentiše sa blokčein tehnologijom - navedeno je u saopštenju za javnost u utorak, 18. septembra.\nVerseon-ov glavni proizvod je njegova platforma za oktrivanje lekova baziranih na fizici. Kompanija je osnovana 2002 godine, bavi se trgovanjem na Londonskoj berzi akcija, povećavajući svoj tržišni kapital na 211 miliona funti (277 miliona dolara).\nSve je veći rastući trend među farmaceutskim kompanijama koje imaju potrebu za korišćenjem blokčeina u cilju sigurnosnih benefita i čuvanja podataka. Filijala Verseon-a, BlockRules će pokušati da olakša korišćenje tehnologije kako ona navodi "podržavanjem prodaje, samim pokretanjem i trgovanjem hartijama od vrednosti na javnom blokčeinu".\nOvo "dozvoljava potpuno regulisanu, sigurnu i transparentnu podršku za hartije od vrednosti, uključujući decentralizovano trgovanje" i pomoć drugim farmaceutskim kompanijama da remontuju njihovu finansijsku i razvojnu strategiju.\n"Demokratizacijom investicionog pristupa blokčein tehnologiji, promenićemo način na koji se finansiraju novi medikamenti i druge naučne inovacije kao i sam način na koji se prihodi dele" - naveo je direktor Verseon-a, gospodin Adito Prakaš.\nOvaj potez označava kontinuiranost inovacija koje su u toku šire zdravstvene industrije ove godine.\nKao što je izvestio Cointelegraph, više aktera potvrdilo je sposobnost blokčeina da zameni prethodne skupe i neefikasne procese kao što su lanci snabdevanja i samo osiguranje da se lekovi ne pomešaju.\nPojedinačni iskoraci se takođe pojavljuju u ovom velikom biznisu, kao na primer na Tajvanu, gde je ranije ovog meseca jedna bolnica pokrenula blokčein sistem za čuvanje osetljivih podataka o pacijentima.


Sremske Novine » Pesnički konkurs „Mašta i snovi“\nS.Djakovic Pre: 3 meseca Nema komentara\nSremska Mitrovica – Centar za kulturu „Sirmiumart” iz Sremske Mitrovice, povodom organizovanja Međunarodnog festivala poezije mladih pesnika „Mašta i snovi”, 10. po redu, raspisuje Pesnički konkurs za sve učenike osnovnih i srednjih škola. Konkurs nije tematski i omogućava mladim pesnicima apsolutnu slobodu umetničkog izraza. Uslovi konkursa: jedan autor može poslati najviše 3 pesme, svaku dužine do 24 stiha (reda); -pesme autora iz Republike Srbije se šalju redovnom poštom (svaka u tri posebna primerka i u štampanoj formi); – pesme autora iz inostranstva šalju se elektronskom poštom (jedan primerak ili po jedan od svake ako ih je više od jedne); – ispod svakog primerka pesme potrebno je napisati sve podatke (ime, prezime, razred, naziv škole, mesto, poštanska adresa, broj telefona i e-mail adresa); – u skladu sa prethodno pomenutim, sve radove dostaviti do 16. marta 2020. godine na jednu od adresa:\nCentar za kulturu „Sirmiumart”\n22000 Sremska Mitrovica (sa naznakom „Za Pesnički konkurs”)\nStručni žiri će odabrane najuspešnije radove svrstati u tri kategorije, a njihovi autori će steći pravo učešća na Desetom međunarodnom festivalu poezije mladih pesnika „Mašta i snovi”, koji će biti održan u maju 2020. godine u Sremskoj Mitrovici.\nKategorije su:od I do IV razreda osnovne škole, od V do VIII razreda osnovne škole, od I do IV razreda srednje škole.\nNajuspešniji autori od I do VIII razreda biće nagrađeni poveljom i kompletom knjiga, a najuspešniji srednjoškolac nagradnim putovanjem. Svaki uspešan rad biće objavljen u Zborniku pesama Festivala. Svi nagrađeni biće blagovremeno obavešteni o datumu održavanja Festivala.\nKategorije Društvo Kultura Zabava\nPre: 22 minuta


Brnabić Investicionom samitu o Zapadnom Balkanu: Poziv Kurtiju da ukine takse | Insajder\nPremijerka Srbije Ana Brnabić poručila je danas u Londonu na Investicionom samitu o Zapadnom Balkanu da taj region ima velike mogućnosti koje treba mnogo bolje i više koristiti i pozvala na ukidanje taksi Prištine na robu iz Srbije. Na panelu učestvuju i premijeri Albanije, Hrvatske, BiH i Crne Gore, kao i kosovski premijer Aljbin Kurti.\nFoto: foto: Vlada Srbije / Ana Brnabić\nBrnabić je, učestvujući na skupu koji u organizaciji Evropske banke za obnovu i razvoj (EBRD), koji je okupio premijere šest ekonomija regiona, istakla da su inicijativa „mini Šengen“ i infrastrukturno povezivanje u regionu prioritetni projekti za Srbiju.\nPremijerka je poručila da Priština treba da ukine takse od 100 odsto na robu iz centralne Srbije i BiH, jer kako je naglasila, treba da razmišljamo o tome kako da se olakša trgovina u regionu i kreira povoljno poslovno okruženje.\n„To je loše za region. I zato, još jednom pozivam gospodina Kurtija da razmisli o taksama jer moramo da budemo praktični ako želimo da povećamo trgovinu i privučemo investicije, jer građani očekuju to od nas“, poručila je premijerka Srbije, prenosi RTS.\nKurti je na panelu rekao da želi dobre odnose sa Srbijom, ali je ponovio stav da će taksu od 100 odsto na robu iz centralne Srbije zameniti reciprocitetom.\n„Želimo takse da zamenimo reciprocitetom, što neće biti osveta, već se osećamo diskriminisano i hoćemo jednakost“, rekao je Kurti.\nVlada Kosova je krajem novembra 2018. godine donela odluku o povećanju taksi na proizvode iz Srbije sa 10, na čak 100 odsto nakon čega je zamrznut dijalog između Beograda i Prištine. Mesec dana nakon toga doneta je odluka i da takse od 100 odsto ubuduće važe i za strane brendove koje svoje pogone imaju u Srbiji.\nPredsednica Vlade Srbije je istakla da na političkom nivou postoje određeni izazovi koji treba da budu razrešeni, a koji, kako je ukazala, potiču od činjenice da je evropska perspektiva ostala pomalo izgubljena, nakon što Albanija i Severna Makedonija nisu dobile zeleno svetlo za početak pregovora o pristupanju EU.\n„Nadam se da će ta odluka biti promenjena, jer je važna ne samo za te zemlje, već za čitav region“, naglasila je Brnabić.\nBrnabić s Palmerom: Ne slažemo se, ali ćemo razgovarati\nBrnabić je danas, kako je saopšteno iz Vlade, na marginama Investicionog samita o Zapadnom Balkanu, u organizaciji EBRD-a, razgovarala sa specijalnim izaslanikom SAD za Zapadni Balkan Metjuom Palmerom.\nOna je prenela da je tokom tog susreta bilo reči pre svega o situaciji u BiH i Crnoj Gori, kao i o tome koliko najnoviji politički potresi mogu da utiču i na regionalnu stabilnost i ekonomsku situaciju u Srbiji.\n„Nismo pominjali takse Prištine, niti novu prištinsku administraciju. To možda najbolje pokazuje koliko u ovom trenutku SAD, s jedne strane, razmišljaju o tome kakva je moguća destabilizacija u BiH i koliko oni ozbiljno prate situaciju u toj zemlji, ali, s druge strane, govori i o tome da je Ričard Grenel preuzeo u potpunosti pitanje odnosa Beograda i Prištine i taksi“, rekla je premijerka..\nOna je naglasila da je zaključak razgovora da je regionalna stabilnost apsolutno najvažnija tema, kako politički, tako i ekonomski, dodajući da se oko toga slažemo sa SAD.\n„Ne slažemo se po našim pogledima na neke stvari, šta je uzrok, a šta posledica nekih trenutnih nestabilnosti u regionu, ali svakako ostaje da razgovaramo o tome“, rekla je Brnabić.\nPrema njenim rečima, Srbiji je u interesu regionalna stabilnost, koja je jedna od najvažnijih stvari, pored evropskih integracija.\nEBRD kreditira Istrabenz Plini u izgradnji gasne stanice u Šimanovcima\nEvropska banka za obnovu i razvoj (EBRD) saopštila je danas da je tokom Investicionog samita za Zapadni Balkan koji se održava u Londonu, sa italijanskom kompanijom Istrabenz Plini potpisala ugovor o kreditu od sedam miliona evra za izgradnju gasne stanice u okolini Beograda.\nStanica će se kako se navodi nalaziti u Šimanovcima, 35 kilometara od Beograda, što će kompaniji omogućiti punjenje boca u Srbiji, umesto da uvozi napunjene industrijske boce za gas iz svoje matične kompanije u Sloveniji.


Tojota pretekla VW i postala lider u prodaji automobila\nM. D. 2. novembra 2015. 08:00\nJapanska automobilska kompanija Tojota povratila je poziciju lidera u globalnoj prodaji automobila, pretekavši konkurentski Folksvagen (VW) koji je pogođen skandalom sa manipulacijama vrednostima izduvnih gasova, javlja njujorška agencija „Blumberg“.\nTojota je saopštila da je od početka ove godine do septembra prodala 7,49 miliona automobila, čime je nadmašila VW sa prodatih 7,43 miliona vozila, navodi njujorška agencija.\nIako je u prvoj polovini godine VW imao vođstvo u odnosu na Tojotu, ta nemačka kompanija se sada priprema za popravku 11 miliona vozila širom sveta i obustavu prodaje dizel modela na nekoliko tržišta. VW je takođe suočen sa padom tražnje u Kini, najvećem svetskom tržištu automobila, gde je njegova prodaja „skliznula“ za 7,4 odsto u devet meseci ove godine.\n„Tojota će ove godine biti broj jedan. VW će se verovatno suočiti sa poteškoćama u prodaji i u narednoj godini u Evropskoj uniji i Sjedinjenim Državama zbog skandala „, izjavio je auto-analitičar kompanije Advansd riserč Japan, Kodži Endo.


Laguna - Bukmarker - Darvinove sveske ukradene sa Kembridž univerziteta - Knjige o kojima se priča\nDarvinove sveske ukradene sa Kembridž univerziteta\nPodneta je prijava da su ukradene sveske Čarlsa Darvina iz biblioteka Kembridž univerziteta.\nOsoblje je verovalo da su 2000. godine nezamenjljivi artefakti vraćeni na pogrešno mesto na policama njihove arhive, stoga slučaj nije prijavljen policiji sve do ove godine, kada je neko ustanovio da se možda ipak radi o krađi.\nVrednost ovih svezaka nije poznata zato što su toliko jedinstvene, ali su iz biblioteke izjavili da bi cena mogla da dostigne milione funti.\nDve sveske, od kojih je jedna nacrt za Darvinovo „Drvo života“ (Tree of Life) iz 1837. godine, prenete su iz arhive u fotografsku laboratoriju biblioteke, gde je materijal snimljen. Osoblje je otkrilo u januaru 2001. godine da kutija u kojoj su sveske skladištene nije vraćena na odgovarajuće mesto.\nDr Džesika Gardner, upravnica biblioteke od 2017. godine, izjavila je: „Moji prethodnici su iskreno verovali da su sveske prosto zaturene ili pogrešno zavedene, i godinama su sprovodili detaljnu istragu zasnovanu na tom uverenju. Sada je novi tim razmotrio u celosti šta se dogodilo i došao do zaključka da takvo polazište nije adekvatno, kao ni koraci i postupci koji su preduzeti.“\nDr Mark Pursel, zamenik direktora istraživačkih kolekcija, izjavio je da zbog prirode tih rukopisa oni ne mogu biti prodati na otvorenom tržištu i da je veća verovatnoća da su „nestali bez traga“.\nObe Darvinove sveske su prethodno digitalizovane i njihov sadržaj je dostupan na internetu.\nProrektor univerziteta, Prof Stiven Dž. Tup je rekao: „Biblioteka Kembridž univerziteta jedna je od najboljih svetskih biblioteka i riznica značajnih kolekcija na svetskom nivou, mesto koje je nastalo i o kome se brinulo preko šest vekova i u kom se čuvaju ljudske misli i otkrića koji su nastajale hiljadama godina.\nKao rezultat ovog apela za pomoć, nadamo se da ćemo locirati nestale Darvinove sveske i vratiti ih na mesto kome pripadaju, gde se nalaze ostala blaga univerzitetske biblioteke, što će ih učiniti zauvek dostupnim naučnicima i istraživačima.“\nMolimo sve koji imaju bilo kakvu informaciju o nestalim sveskama da kontaktiraju biblioteku Kembridž univerziteta na sledeću adresu: manuscriptappeal@lib.cam.ac.uk.\nAutor: Rouen Džouns


Štab za vanredne situacije opštine Mali Zvornik prati situaciju i preduzima preventivne mere kako bi spremno dočekao najavljene obilne padavine - MAČVANSKI INFO\nZbog očekivanih obilnih padavina narednih dana i mogućih bujičnih poplava, Opštinski štab za vanredne situacije opštine Mali Zvornik naložio je privrednim subjektima i ustanovama na teritoriji opštine da ljudske i materijalne resurse kojima raspolažu stave u stanje pune pripravnosti. Iz istih razloga, na sednici štaba, odžanoj danas pre podne, doneta je i odluka o formiranju Operativnog tima, koji će, za vreme padavina, obilaziti kritične lokacije na području opštine, pratiti razvoj situacije i blagovremeno izveštavati štab o stanju na terenu, dok će za komunikaciju sa građanima biti otvorena posebna telefonska linija.\nUsvojeni su i zaključci kojima štab opštinskim službama nalaže hitan rad na uređenju preostalih rečnih korita koja mogu biti kritična u slučaju većih padavina, intenziviranje nabavke opreme za potrebe osposobljavanja Jedinice civilne zaštite opšte namene i obavezuje preduzeće „Stobeks“ iz Loznice da preduzme zaštitne mere od mogućih poplava u zoni kamenoloma u Donjoj Trešnici.\nNa sednici je istaknuto da će džakovi sa peskom, neophodni za podizanje bedema za zaštitu od izlivanja reka i potoka, biti obezbeđeni u saradnji JKP „Drina“ Mali Zvornik, lokalne Vatrogasno – spasilačke jedinice MUP-a Srbije i preduzeća „Jugokop“ iz Šapca, zaduženog za održavanje priobalja u Malom Zvorniku, dok će uz podršku Hidroelektrane „Zvornik“ biti omogućeno kontinuirano praćenje nivoa reke Drine i njenih pritoka, kao i stanje na brani mini hidrocentrale na reci Radalj.\nDirektor tog preduzeća i član Štaba za vanredne situacije opštine Mali Zvornik Tomica Jovanović naveo je da je, prema jutrošnjim merenjima, protok vode kroz profil brane na hidroelektrani „Zvornik“ u granicama normale, kao i vodostaji reka koje se na teritoriji opštine ulivaju u Drinu i Zvorničko jezero.\nNakon analize izveštaja privrednih subjekata o spremnosti za delovanje u vanrednim situacijama, konstatovano je da u Malom Zvorniku ima ukupno 27 privrednih subjekata koji su dužni da učestvuju u sprovođenju odbrane od poplava, te da, u slučaju potrebe za uvođenjem vanredne stituacije, postoji optimalna spremnost materijalnih i ljudskih resursa za adekvatan odgovor na nepogode.\nUtisak o ” Utisku Đilasovog političkog otirača”: Marinika T, saberi se, jer ti se od čadora i šake jada priviđaju široke narodne mase!?\nPETI DAN PROTESTA – ŠAPČANI I DALJE ZAHTEVAJU OSTAVKU NEBOJŠE ZELENOVIĆA


Novi "Galaktikos" "podržao" ideju deportovanja saigrača? - Sportske.net\nFrancuz nije na najbolji način počeo svoju karijeru u Madridu.\n"Jorgandžije" blizu posla, Real prihoduje 20 miliona evra?Realu nikad dosta, Perez ima plan - Pogbina zamena je spremna, novi slučaj "Azar" za najveći transfer ikada!Maldini u akciji, lično pregovarao sa fudbalerom Reala!U Madrid stigla ponuda, imaju li "Rosoneri" šanse?Rok od godinu dana, Zizu dobija svog miljenika?\nPerez ne prašta neuspeh, posle nekoliko mirnijih prelaznih rokova Real se ponovo vratio u "Galaktikos" brzinu. Ovog leta su već ozvaničeni transferi Edena Azara, Rodriga, Luke Jovića, Ferlana Mendija i Edera Militaa, svakako će ih biti još do kraja prelaznog roka.\nBivši igrač Liona i nova konkurencija Marselu, Ferlan Mendi je madridski boravak počeo na krajnje neobičan način. Naime, bivšem fudbaleru Liona je prosleđena poruka na kojoj se zahteva deportovanje Lukasa Vaskeza, na šta je Francuz odgovorio pozitivno lajkom.\nMendi se posle obratio preko svog tviter profila, gde se izvinjava zbog neprijatne situacije i obećava napor za učenjem španskog jezika, što je i bio razlog "odobravanja" pomenute poruke.\n"Nisam razumeo šta fraza znači. Naučiću španski jezik što brže mogu kako se ne bi ovo ponovilo. HALA MADRID!"


Predstavnici kulturnog centra „DamaD“ iz Novog Pazara posjetili su opstinsku upravu Sjenice\nNaslovnica NAJNOVIJE Politika Predstavnici kulturnog centra „DamaD“ iz Novog Pazara posjetili su opstinsku upravu Sjenice\nSjenica – Predstavnici kulturnog centra „DamaD“ iz Novog Pazara na čelu sa g-đom Zibijom Dh-Šarenkapić posjetili su opštinsku upravu u Sjenici i u razgovoru sa predstavnicama Savjeta za rodnu ravnopravnost i Kancelarije za mlade Sjenica su predstavili su svoje projekte.\nRadi unaprijeđenja uloge žena u političkim procesima na lokalnom nivou, predstavljen je projekat “Žene Sandžaka – Primena postojećih mehanizama za rodnu ravnopravnost”. Ovim programom je u 2013. planirana saradnja sa Opštinom Sjenica kroz školu izgradnje kapaciteta saveta za rodnu ravnopravnost, seminare za javne službenike i seminare za lokalne parlamentarce (odbornike i odbornice).\n„Različitosti i raznolikosti su prednost – Promovisanje kulturnog pluralizma u Sandžaku” je naziv projekta koji za cilj ima uključivanje mladih u procese donošenja javnih politika, njihov podsticaj i podrška u aktivnom radu i rješavanju nekih od problema u lokalnoj zajednici u cilju promovisanja društva koje brine o potrebama svih svojih građana. Plan se sastoji iz lokalnog strateškog okvira za inkluzivne politike, seminara za javne službenike, konsultacije i drugih aktivnosti.\nAkcenat ovih projekata je bačen na podizanje javne svijesti o važnosti postojanja inkluzivnih javnih politika u lokalnim zajednicama


Rusija i Ukrajina: Da li u Srbiji možete da odgovarate za isticanje ruskog ratnog simbola – „Z”\nPostavio Yucom - 19/03/2022 Mediji\nSlovo „Z” postalo je jedna od prvih asocijacija na rat u Ukrajini – može se videti na ruskim vojnim vozilima u toj zemlji i na drugim mestima širom Rusije.\nOvaj simbol stigao je i do Srbije.\nIstakli su ga demonstranti na nekoliko skupova podrške Rusiji, a lider Srpske desnice Miša Vacić predao je potpise za kandidaturu na predsedničkim izborima pošto je do zgrade Republičke izborne komisije (RIK) došao u džipu japanske proizvodnje na kome je bila nacrtana ova ruska oznaka.\nSlovo „Z” stići će i do suda jer je beogradski advokat Aleksandar Olenik podneo prijavu protiv tri učesnika skupa podrške Moskvi održanog 4. marta u Beogradu, optužujući ih „za podsticanje na agresivan rat”.\nNa pitanja BBC-ja na srpskom da li je i na koji način kažnjivo isticanje slova „Z” usled rata u Ukrajini i da li će Srbija donositi zakone koji će se baviti ovim simbolom, kao i da li je bilo još prijava protiv onih koji ga crtaju, iz Ministarstva pravde i Ministarstva unutrašnjih poslova (MUP) nisu odgovorili do trenutka objavljivanja teksta.\nPokazivanje ovog simbola po zakonima u Srbiji „nije kažnjivo”, kaže Vladimir Đukanović, pravnik, narodni poslanik i predsednik skupštinskog Odbora za pravosuđe.\n„Prvo bi trebalo da se uvede krivična odgovornost za svakog ko nosi bilo kakva obeležja NATO pakta ili majice sa znakom američke vojske, pošto su oni bombardovali Srbiju”, poručuje Đukanović, član vladajuće Srpske napredne stranke (SNS), za BBC na srpskom.\nPostoji više teorija o značenju ovog simbola – dok neki smatraju da ga ruska vojska koristi kao znak raspoznavanja na terenu, drugi tvrde da predstavlja simbol invazije i znak podrške vojnim akcijama Moskve.\nU Beogradu su održani skupovi podrške i Rusiji i Ukrajini.\nZvanični Beograd pridružio se osudi ruske invazije u Generalnoj Skupštini Ujedinjenih nacija, ali je Srbija odbila da se pridruži sankcijama koje je Zapad uveo Moskvi.\nKad slovo „Z” dođe do suda\nAdvokat Aleksandar Olenik podneo je krivičnu prijavu Višem javnom tužilaštvu protiv Mlađana Đorđevića, predsednika pokreta „Oslobođenje”, Mladena Obradovića, osnivača „Svetosavskog saveza Obraz”, i Damjana Kneževića iz organizacije „Narodne patrole”, objavio je advokat na svom Tviter nalogu.\nNjih trojica „podsticala su na agresivni rat” koji Rusija vodi protiv Ukrajine na skupu podrške Moskvi 4. marta u srpskoj prestonici, navodi se u prijavi.\n„Ovo je oznaka agresorske sile i klasična scenografija pozivanja na agresivan rat – kao advokatu mi je delovalo najnormalnije da podnesem prijavu, kad to već nije uradilo tužilaštvo odmah sutradan”, kaže Olenik za BBC na srpskom.\nOvaj pravnik bio je član i kandidat za predsednika Pokreta slobodnih građana (PSG), izgubio je izbore u stranci od Sergeja Trifunovića i 2019. postao je predsednik i jedan od osnivača Građanskog demokratskog foruma, navodi se u njegovoj biografiji na portalu Istinomer.\nKandidat je za narodnog poslanika na listi „Zajedno za Vojvodinu – Vojvođani” za parlamentarne izbore koji će se održati 3. aprila.\nUkoliko izostane reakcija tužilaštva, Olenik navodi da je spreman da se obrati i Evropskom sudu za ljudska prava u Strazburu.\nJedan od optuženih, Mlađan Đorđević, tvrdi da u isticanju ovog simbola ne vidi ništa sporno i smatra da je Olenikova prijava „deo globalne antiruske histerije”.\n„Vrlo rado ćemo se videti na sudu”, kaže Đorđević u pisanoj izjavi za BBC na srpskom.\nOlenik se pozvao na član 386 Krivičnog zakonika u kojem se navodi:\nKo poziva ili podstiče na agresivan rat, kazniće se zatvorom od dve do dvanaest godina.\nKo naredi vođenje agresivnog rata, kazniće se zatvorom najmanje deset godina ili doživotnim zatvorom.\nIpak, ovaj član zakona je „teško direktno primenjiv” na ovu situaciju, pošto se prevashodno odnosi na pozivanje ili podsticanje na agresivni rat u kojem bi Republika Srbija učestvovala kao agresor, navodi Milan Filipović, pravni savetnik Komiteta pravnika za ljudska prava (JUKOM).\n„Da bi određeni simbol, na primer slovo ‘Z’, kroz sudsku praksu bio definisan kao zabranjen neophodno je da se njime izaziva, podstiče ili širi mržnja prema slobodnim opredeljenjima građana, rasna, nacionalna, ili verska netrpeljivost, propagiraju ili opravdavaju neonacističke i fašističke ideje i organizacije ili se na drugi način ugrožava pravni poredak”, navodi Filipović.\nTo se u Srbiji i svetu do sada nije dogodilo i potrebna je „dublja analiza njegove upotrebe” pre donošenja takvog zaključka, pa bi korišćenje ovog simbola trebalo „pažljivo pratiti”, dodaje on.\nIpak, do pravnih posledica bi moglo doći ukoliko je neko „izričito pozivao na odlazak dobrovoljaca iz Srbije u Ukrajinu” – on bi ipak mogao da snosi krivičnu odgovornost, a skup bi iz tih razloga mogao biti zabranjen, kaže Filipović.\nKako je slovo „Z” počelo da se koristi u Srbiji?\nDo masovnije upotrebe ovog simbola u Srbiji došlo je 4. marta, na skupu podrške Rusiji ispred spomenika ruskom caru Nikolaju u beogradskoj ulici Kralja Milana.\nMeđu okupljenima i govornicima na skupu bili su predstavnici pokreta „Oslobođenje”, grupacije „Narodne patrole” i „Svetosavskog saveza Obraz” – organizacija koje se smatraju desničarskim.\nMnogi učesnici i govornici na skupu istakli su slovo „Z” na odeći ili automobilima, a jedan od njih bio je Mlađan Đorđević, predsednik pokreta „Oslobođenje” i bivši savetnik nekadašnjeg predsednika Srbije Borisa Tadića.\nZa njega taj znak predstavlja „simbol podrške Rusiji, borbe za pravdu, istinu, slobodu od NATO-a i nametnute američke vizije sveta”, kaže Đorđević.\nNovi proruski skup u Beogradu organizovan je u nedelju, 12. marta – ovoga puta bio je to automobilski skup, pa je na limariji mnogih bilo ispisano slovo „Z”.\nŠta predstavlja ovaj simbol?\nZa mnoge u Rusiji ovo je simbol invazije na susednu Ukrajinu i može se videti na automobilima, kombijima i bilbordima ili autobuskim stajalištima.\nPolitičari i sportisti su nosili ovaj znak na odeći, a Međunarodna gimnastička federacija (FIG) pokrenula je postupak protiv ruskog gimnastičara Ivana Kulijaka pošto je na uniformi istakao slovo „Z” dok je stajao na pobedničkom postolju pored ukrajinskog rivala.\nPrema jednoj teoriji, ruske trupe na vozilima i uniformama koriste ovaj simbol kako bi se razlikovale od neprijatelja na terenu, čime može da se izbegne „prijateljska vatra”, navodi se u tekstu na ruskom portalu Cargrad, koji podržava politiku predsednika Putina.\nSlovo „Z” deluje „prilično zastrašujuće i veoma moćno”, masovno se upotrebljava na društvenim mrežama, ali ga „gura” i režim u Moskvi, kaže Aglaja Snetkova, profesorka međunarodne politike u Školi slovenskih i istočnoevropskih studija na Univerzitetskom koledžu u Londonu (UCL).\nIako ga koriste mnogi koji podržavaju ruske vojne akcije u Ukrajini, ne treba ga doživeti kao fašistički, dodaje ona.\n„Mnogi mimovi pretvaraju ‘Z’ u kukasti krst, ali to rade ljudi koji žele da se suprotstave režimu”, objašnjava Snetkova.\nBeograd nastavlja da radi na povlačenju priznanja Kosova\nURANAK1 | Čija su reproduktivna prava? Ženina ili državna? Prof. dr Aleksandar Ljubić, Dragiša Ćalić


BANJALUKA – Nekadašnji predsednik Narodne skupštine Republike Srpske Dragan Kalinić izjavio je da bi svaki dobronameran građanin Srpske trebalo da bude ponosan na činjenicu da se već 27 godina slavi Dan ustavnosti Republike Srpske, koja je stvorena narodnom voljom „i uz velike žrtve najboljih među nama“.\n„Iako i danas ne živimo bez nevolja, uvek treba da imamo na umu samo jedno – bez Republike Srpske nama Srbima u BiH bila bi namenjena sudbina apatrida ili narodski rečeno ‘raje’. Zato se i u budućnosti svaka vlast mora odnositi odgovorno prema Republici Srpskoj, jer je Srpska jedini zaštitnik naše slobode i ravnopravnosti ne samo u BiH već uopšte na ovim prostorima“, istakao je Kalinić za Srnu.\nOn je dodao da je i poslednja priča lidera LDP Čedomira Jovanovića „i sličnih marginalaca i kvaziopozicionara u Srbiji“, kako je Republika Srpska propali projekat – pucanj u prazno.\n„Malo ko do njega više drži i u Srbiji, a ne mi u Srpskoj. Ako je ko klovn, onda je pravi klovn i zakleti bosanski unitarista upravo Jovanović koji svako malo nađe nove ‘političke’ dilere“, naglasio je Kalinić.\nOn je rekao da iz svake Jovanovićeve reči izbija iskonska mržnja prema Republici Srpskoj koja je na žalost njegovu i mnogih drugih evo već 27 godina neuništiva i takva će i ostati.\n„Nije BiH nemoguća ako je po slovu Dejtona, ali je nemoguća ako u njoj Republika Srpska ne bude po slovu Dejtona. Ako to potraje u nedogled, sigurno će doći vreme da se na to stavi tačka“, poručio je Kalinić.\n11 beogradska gimnazijaa priori značenjeabsinthe cenaadvokati novi sad imovinsko pravne odnoseadvokati za nekretnine novi sadakrilne boje za slikanjealadin program filmoviamericka viza


MILO: Glasali smo za Kosovo jer smo dosledni! – mojKontakt portal – Radio Televizija Kontakt\nMILO: Glasali smo za Kosovo jer smo dosledni!\nÐukanović je novinarima, posle otvaranja ekonomske konferencije u Bečićima, kazao da je Crna Gora 2008. priznala nezavisnost Kosova, da je to bio izvor nesporazuma Srbije i Crne Gore, a smatra da je sve što se u međuvremenu događalo dalo za pravo crnogorskoj politici.\n– Ne prejudiciram šta će biti stav Srbije u vezi Kosova. Imamo živ dijalog koji se odvija između Beograda i Prištine i mislim da aktuelno stanje daje za pravo našoj politici, koja predstavlja uvažavanje jedne realnosti – naglasio je Ðukanović.\n– Kada se ponašate odgovorno, teško je da imate manevarski prostor da o pitanjima članstva u Unesko ili drugim organizacijama možete da arbitrirate. Bilo bi to nedosledno i kalkulantski – zaključio je premijer Crne Gore.\nPredizborni miting za samo jednu osobu!


Potraga za odbeglim zatvorenicima\nStražar ispred zatvora u južnom Avganistanu iz koga je u nedelju pobeglo gotovo 500 zatvorenika\nAvganistanska vlada je saopštila da su stotine talibanskih ekstremista koji su pobegli iz zatvora Sarposa u pokrajini Kandahar, imali pomoć zatvorskih čuvara ili drugih službenika.\nGotovo pet stotina zatvorenika je pobeglo pretprošle noći kroz tunel do obližnje kuće dugačak 300 metara. Lokalni zvaničnici su danas saopštili da su pripadnici avganistanskih snaga i NATO-a ponovo uhvatili 65 od 488 odbeglih zatvorenika.\nDuž granice između Kandahara i Pakistana pojačane su mere bezbednosti, a funkcioneri kažu da će biometrijski podaci o svakom zatvoreniku pomoći da se preostali begunci identifikuju i pohvataju. Avganistanski ministar pravosuđa Abibulah Galab je izjavio da je kuća u kojoj je ulaz u tunel, proveravana pre dva i po meseca.\nTaliban je saopštio da je probijanje tunela trajalo pet meseci. Galab je naglasio da su avganistanske i međunarodne snage morale da otkriju zaveru. Bekstvo iz zatvora se dogodilo u vreme kada snage Sjedinjenih Država i NATO-a rade na jačanju bezbednosti u talibanskom uporištu Kandaharu.\nU međuvremenu, NATO je danas saopštio da su njegovi pripadnici ubili drugog najtraženijeg pobunjenika u Avganistanu. Koalicija kaže da je 13. aprila u vazdušnom napadu u pokrajini Kunar, poginuo Abu Hafs al-Nadži, poznat i kao Abdul Gani. NATO je naglasio da Nadžijeva smrt „označava važnu prekrenticu“ u borbi protiv Al-kaide. Navodi se da je taj Saudijac bio umešan u brojne poznate napade i da je koristio mrežu pobunjenika za napade na bezbednosne snage.


Dodatni doprinos za mirniju starost\n(Preuzeto sa sajta Večernje novosti - 28 03. 2012.)\nDržava bi, kao najveći poslodavac, trebalo da pokaže da podržava štednju kroz dobrovoljne penzijske fondove tako što će za svoje zaposlene da uplaćuje dodatne doprinose. Ovo je stav Grupacije društava za upravljanje dobrovoljnim penzijskim fondovima pri PKS, koja je pozvala sindikate da se uključe u pregovore i omoguće da uplata dodatnih doprinosa bude sastavni deo kolektivnih ugovora sa poslodavcima.\nSnežana Ristanović, predsednik grupacije, ukazala je i na potrebu da se i privatni preduzetnici obuhvate poreskim olakšicama pri uplati dodatnih doprinosa za privatne penzije. Poslodavci su, inače, oslobođeni plaćanja poreza na dohodak građana i doprinosa za obavezno socijalno osiguranje za iznose do 4.647 dinara. Čak i sami građani koji za sebe uplaćuju ove doprinose, putem administrativne zabrane, oslobođeni su plaćanja poreza na dohodak za isti iznos.\nDatum postavljanja vesti: 29.03.2012.


SportDC - RK Hercegovac - Bileća - Vesti\nRukomet / Muškarci / Hercegovac\nHercegovac Rukomet / Muškarci\n31.10.2018 05:59 Radio Nevesinje\nRukometaši Hercegovine u četvrtak, 1. novembra nastavljaju bitku za prvenstvene bodove. U Nevesinje stiže Jedinstvo iz Brčkog sa kvalitetnom mladom ekipom koja nije za potcjenjivanje, ali ni preveliki respekt. Nevesinjci su u prvih šest kola četiri puta gostovali, tako da su domaći ljubitelji rukometa željni utakmica u Sportskoj dvorani „Nevesinjka“. I igrači su u pobjedničkom ritmu i...\n29.10.2018 18:34 Bileća Sport\nRukometaši Hercegovca u 6. kolu Prve lige Republike Srpske poraženi su od Drine iz Zvornika rezultatom 31:24 (17:13). Gosti su na samom početku susreta pokazali da su trenutno kvalitetnija ekipa i tim koji će se ove godine boriti za prvaka RS. Ono što je krasilo bilećke rukometaše u prvim mečevima prvenstva - odbrana, ovog puta nije bila na nivou. U prvih 30. minuta...


Ko je kriv što Evropa ključa i diže zidove I Svet sa Sputnjikom - 24.11.2021, Sputnik Srbija\nKo je kriv što Evropa ključa i diže zidove I Svet sa Sputnjikom\nUmesto uzora stabilnosti, Evropa sve više postaje izvor nestabilnosti gde ne prestaju da tinjaju stara, a niču nova žarišta. Francuski mediji pominju tri... 24.11.2021, Sputnik Srbija\nKao ključni razlog navode se migranti, zbog čega se oko tvrđave Evrope, gde se sasvim nedavno slavio pad Berlinskog zida, sada dižu zidovi opasani bodljikavom žicom.Evropa time šalje krajnje problematičnu simboličnu poruku o sebi, olako se odriče demokratskih vrednosti na kojima bi trebalo da počiva, ali i unosi dodatni razdor među ionako podeljene članice EU, koje se sve češće opiru politici Brisela. Kako je Evropa zatvorila krug i postala talac sopstvene pogrešne politike podrške vojnim intervencijama na Bliskom istoku? Ponavlja li iste greške s Belorusijom i Ukrajinom? Ko priželjkuje ratove u Evropi? A ko je kriv što za Evropu BiH i dalje slovi za „bure baruta“?Odgovore na ova pitanja potražićemo u emisiji "Svet sa Sputnjikom" čiji su gosti dr Slobodan Zečević iz Instituta za evropske studije i Branko Vlahović novinar, dopisnik "Večernjih novosti" iz Moskve.Emisiju uređuje i vodi Tatjana Trikić.\nUmesto uzora stabilnosti, Evropa sve više postaje izvor nestabilnosti gde ne prestaju da tinjaju stara, a niču nova žarišta. Francuski mediji pominju tri kritične tačke, gde bi, tvrde, mogao izbiti rat.\nKao ključni razlog navode se migranti, zbog čega se oko tvrđave Evrope, gde se sasvim nedavno slavio pad Berlinskog zida, sada dižu zidovi opasani bodljikavom žicom.\nEvropa time šalje krajnje problematičnu simboličnu poruku o sebi, olako se odriče demokratskih vrednosti na kojima bi trebalo da počiva, ali i unosi dodatni razdor među ionako podeljene članice EU, koje se sve češće opiru politici Brisela. Kako je Evropa zatvorila krug i postala talac sopstvene pogrešne politike podrške vojnim intervencijama na Bliskom istoku? Ponavlja li iste greške s Belorusijom i Ukrajinom? Ko priželjkuje ratove u Evropi? A ko je kriv što za Evropu BiH i dalje slovi za „bure baruta“?\nOdgovore na ova pitanja potražićemo u emisiji "Svet sa Sputnjikom" čiji su gosti dr Slobodan Zečević iz Instituta za evropske studije i Branko Vlahović novinar, dopisnik "Večernjih novosti" iz Moskve.


DODIK DAO INTERVJU ZA 'THE GUARDIAN' Kaže da nije izabran da bi bio kukavica, od planova za RS ne odustaje, a pomoć očekuje od Rusije i Kine - Dubrovački dnevnik\nAutor: dubrovackidnevnik.hr Datum objave: 29.11.2021. Autori fotografija: Dejan Rakita /Pixsell\nMilorad Dodik, član Predsjedništva Bosne i Hercegovine za Guardian je izjavio kako ne odustaje od separatističkih planova za Republiku Srpsku. Izjavio je kako ni prijetnje zapadnih sankcija nisu prepreka njegovim namjerama, a ukoliko se te sankcije i ostvare da će tražiti pomoć od Rusije i Kine i kako očekuje da će mu je one pružiti.\nDanas je objavljen razgovor s Dodikom britanskog lista The Guardian. Dodik je rekao kako nije ravnodušan zbog najava da će europske države i SAD uvesti sankcije ukoliko nastave provoditi planove separacije Republike Srpske iz ustanopravnog poretka BIH, ali je isto tako odgovorio kako on neće odustati jer nije "izabran da bi bio kukavica".\nStavljanje izvan snage zakona o obrani BIH, odnosno oružanih snaga države, jedna je od odluka na kojoj Dodik inzistira. U međunarodnim krugovima je upravo to opisano kao 'crvena crta' čiji bi prelazak vodio k sankcijama.\nIako je Christian Schmidt za The Guardian prošlog tjedna rekao kako su regionalni lideri uspjeli Dodika uvjeriti da od tog dijela plana odustane, on sada pak kaže suprotno.\nRekao je kako je spreman ostaviti šest mjeseci vremena za dodatne pregovore o budućnosti vojske BIH, ali minimum na kojem će inzistirati jest da se njen broj smanji za pola.\n"Ako to ne želite, nećemo imati drugog izbora nego da usvojimo, sukladno ustavu BiH, uspostavu vojske RS-a ili da Republiku Srpsku proglasimo demilitariziranom", izjavio je Dodik za The Guardian. Osim toga dodao je kako su njegove ranije izjave da će okružiti vojarne u RS-u i uz pomoć prijatelja izbaciti vojsku BiH s teritorija RS-a bile "pogrešno shvaćena šala".\nRekao je i kako će prihvatiti pomoć Kine za investicije, koje su mu navodno već ponudili i kako neće imati drugog izbora ukoliko uslijede sankcije Zapada.\nRazumijevanje i potporu očekuje od Rusije, odnosno od njezinog predsjednika Vladimira Putina, istaknuo je za The Guardian.


Danas počinje vakcinacija bez prethodne prijave - MARSH online\nPočetna Vesti Covid19 Danas počinje vakcinacija bez prethodne prijave\nPostavljeno 6 аprilа, 2021\nNa vakcinalnom punktu Doma zdravlja Valjevo u hotelu „Grand“ danas od 16 časova, a narednih dana od 14 sati, počinje vakcinacija prvom dozom „Sinofarma“ bez ranije prijave. Istovremeno će narednih dana prvu dozu „Sinofarma“ dobiti i građani koji su se prijavili preko e-uprave, u terminima koji im budu dostavljeni SMS porukom i imejlom. Paralelno će se, prema zakazanim terminima, odvijati i prijem druge doze (tzv. revakcinacija).\nRadno vreme vakcinalnog mesta „Grand“ je od 8 do 20 časova. Preporuka je da građani bez prijave dođu u popodnevnim satima, kako bi se izbegle gužve.\nU toku su organizacione pripreme za imunizaciju na seoskom području. Prva akcija će biti u subotu 10. aprila od 9 časova u selu Miličinica, u zgradi škole. Preko Mesne zajednice za vakcinaciju se prijavilo stotinak meštana tog kraja, a mogu doći i drugi zainteresovani žitelji. Mobilna ekipa će vakcinu dati u nekoliko domaćinstva čiji članovi iz zdravstvenih razloga ne mogu doći na punkt za imunizaciju.\nOd četvrtka 8. aprila ekipe Službe kućne nege i lečenja i Polivalentne patronaže nastavljaju sa davanjem prvih doza u kućnim uslovima, na širem gradskom i seokom području, po već formiranim spiskovima građana koji su se prijavili preko e-uprave. U međuvremenu realizuju revakcinaciju građana koji su na taj način ranije primili prvu dozu.\nU svim nabrojanim aktivnostima radi se o imunizaciji kineskom vakcinom „Sinofarm“, koja je najpogodnija za transport i čuvanje.\nDom zdravlja Valjevo je na vakcinalnom mestu u hotelu „Grand“ i u kućnim uslovima do sada utrošio 26.282 doze. Obe doze primilo je 12.235 osoba, a prvu 14.047. Opšta bolnica je u Holu Centra za kulturu vakcinisala 1.435, a revakcinisala 1.317 građana. Brojke govore da u Valjevu trenutno blizu dve hiljade građana treba da primi drugu dozu vakcina protiv koronavirusa.\nPrethodna objava Opšta bolnica Valjevo od srede imunizuje građane\nSledeća objava Posadi Svoj Hlad\nOd sutra imunizacija protiv gripa vakcinama instituta „Torlak“\nU holu Centra za kulturu Valjevo sutra će početi imunizacija protiv sezonskog gripa vakcin…\n7 оktоbrа, 2021\nDoznake za bolovanja КOVID pacijentima preko sajta Doma zdravlja\nOd ponedeljka 4. oktobra preko Portala za pacijente na sajtu Doma zdravlja www.dzvaljevo.r…\n4 оktоbrа, 2021


Od 1. marta na Kosovu više desetina TV kanala i radio stanica bez licence za emitovanje? | KoSSev\nOd 1. marta na Kosovu više desetina TV kanala i radio stanica bez licence za emitovanje?\nSubota 13. februar 2016, 09:00\nUkoliko do 1. marta ne plate taksu za licencu za emitovanje za prethodnu godinu - 40 televizija, radio stanica i kablovskih operatora izgubiće ovu licencu, saopšteno je iz kosovske Nezavisne komisija za medije. Među najvećim dužnicima su, međutim, televizijski kanali i radio stanice "javnog servisa", a licencu za emitovanje bi mogli da izgube i oni koji svoj program emituju na srpskom jeziku, kao i kanal na srpskom jeziku Radio televizije Kosova - RTK2.\nIz Nezavisne komisije za medije navode da su omogućeni povoljni rokovi i da su oni i nekoliko puta produžavani, te da je prvi bio 31. mart prošle godine, a da je zatim on pomeren za kraj 2015. uz mogućnost plaćanja duga u ratama.\nListu TV kanala i radio stanica, kao i kablovskih operatora koji bi mogli da izgube licencu možete pogledati OVDE i OVDE.\n"NKM zadnji put poziva neodgovorne operatore da izvrše svoje zakonske obaveze o taksi za licencu za 2015. godinu do datuma - 01. mart 2016. Nakon 1. marta 2016 NKM će preduzeti zakonske kaznene mere protiv operatora koji ne ispune svoje zakonske obaveze za taksu za licencu za 2015," navode iz NKM.\nIpak, među najvećim dužnicima su televizijski kanali i radio stanice "javnog servisa", kao što su RTK1, „Radio Kosova 1“ i „Radio Kosova 2“. Među onima koji, takođe, mogu da izgube licencu je i nekoliko lokalnih kanala i radio stanica na srpskom jeziku, kao i kanal RTK2. Njihovi dugovi se kreću od 540 evra do 1.890.\nNezavisna komisija za medije je osnovana 2005. godine i, kako se navodi na njenoj zvaničnoj Internet stranici, odgovorna je za regulisanje, upravljanje i praćenje "spektra radiodifuznih frekvencija" na Kosovu i nezavisni je organ.\nOva komisija, takođe, izdaje licencu "javnim i privatnim emiterima, donosi i sprovodi politiku emitovanja i reguliše prava, obaveze i odgovornosti fizičkih i pravnih lica koja pružaju audio i audiovizuelne medijske usluge."\nNKM se bavi licenciranjem TV i radio stanica, ali i kablovskih operatora. Ukupno licenciranih TV i radio stanica na srpskom jeziku je 5, odnosno 22, a uz četiri licencirana kablovska operatera čiji su vlasnici Srbi.


BalkanMagazin :: Proizvodnja veća - EPS stabilno i u 2017. godini\nProizvodnja veća - EPS stabilno i u 2017. godini\nnedelja, 01. januar 2017 16:07\nU 2017. očekujemo povećanje proizvodnje uglja i električne energije za potrebe građana i privrede. Elektroenergetski sistem spreman je za 2017. godinu, rekao je ministar rudarstva i energetike Aleksandar Antić, koji je sa v. d. direktorom Elektroprivrede Srbije Miloradom Grčićem 1. januara posetio su termoelektranu Nikola Tesla B u Obrenovcu.\nSnabdevanje električnom energijom u novogodišnoj noći bilo je potpuno stabilno, a kupcima Elektroprivrede Srbije 31. decembra 2016. godine isporučeno je 116,7 miliona kilovat-sati.\n“U 2017. očekujemo povećanje proizvodnje uglja i električne energije za potrebe građana i privrede i elektroenergetski sistem spreman je za 2017. godinu. Teško je i kompleksno voditi i organizovati ovako veliki i složeni sistem, obezbediti sinhronizovanu proizvodnju uglja, električne energije, ali sam uveren da ćemo u sinergiji naših energetskih kompanija, ministarstva i Vlade Srbije, to apsolutno obezbediti”, rekao je ministar rudarstva i energetike Aleksandar Antić, koji je sa v. d. direktorom Elektroprivrede Srbije Miloradom Grčićem 1. januara posetio su termoelektranu Nikola Tesla B u Obrenovcu.\nPrvi čovek EPS-a je u predvečerje 31. decembra obišao i rudare na kopu Drmno i energetičare u termoelektrani Kostolac B, navedeno je u saopštenju EPS-a.\nElektrane EPS-a u 2016. godini proizvele su 36,5 milijardi kilovat-sati što je, kako je rekao ministar energetike, za oko 1,5 odsto više električne energije od plana i skoro 2,5 odsto više nego u 2015. I rudarski sektor je sa godišnjom proizvodnjom od 37,7 miliona tona uglja premašio plan za dva odsto.\n“Tokom čitave godine obezbedili smo potpuno sigurno snabdevanje električnom energijom i za građane i za privredu i verujem time značajno uticali da se ostvari privredni rast od 2,74 odsto. Sigurno je da ne možemo da budemo ključni generator privrednog rasta u 2017, koji se očekuje da bude oko tri odsto, ako ne obezbedimo ukupnu energiju koja je potrebna da se rast ostvari”, rekao je Antić naglašavajući da se prošle godine u TENT-u B vrlo ozbiljno radilo na remontu postrojenja i da je tu realizovan najveći kapitalni remont u okviru EPS-a.\nRadni vek bloka je produžen za novih 30 godina i više od 200.000 sati.\n“Povećali smo mu snagu sa 618,4 na 650 megavata i dobili smo jedno savremeno postrojenje na koje smo ponosni, jer, ovako velikih blokova, kao što su B1 i B2, malo je i u Evropi”, istakao je Antić.\nMinistar Antić je rekao, takođe, da poskupljenje električne energije u ovom trenutku nije planirano, prenosi Beta.\n"Sve što budemo uspešniji u realizaciji socijalnog programa, kojim je planiran odlazak 1.900 radnika uz otpremninu, boljom naplatom, smanjenjem gubitaka i uštedama, zahtev Medjunarodnog monetarnog fonda za poskupljenjem struje će biti sve manji", istakao je Antić navodeći da je EPS u ovom trenutku likvidan i da je na računima 60 milijardi dinara, a da je na izvozu struje u 2016. zaradio 55 miliona evra.\nMilorad Grčić, v. d. direktora JP EPS istakao je da je remont Bloka B2 u TENT-u trajao oko šest meseci, da je više od 30 različitih firmi u isto vreme radilo na njemu i da je posebno ponosan na ljude iz termoelektrane, koji su uspeli sve da organizuju i sinhronizuju, tako da se u malo slučajeva dešavalo da jedna kompanija smeta drugoj. On je rekao i da je sve je urađeno dva dana pre roka, što je značajan uspeh za tako veliki i složen poduhvat.\nObilazeći kostolačke rudare i energetičare, Grčić je rekao da je posebno ponosan što su kostolačke termoelektrane u 2016. godini proizvele 6,7 milijardi kilovat-časova električne energije, što je najveća proizvodnja u istoriji.\n“Nadam se da ćemo imati još stabilniju proizvodnju i ono što je najvažnije, da ćemo uspeti da obezbedimo bolje uslove za rad u svakom segmentu proizvodnje u kostolačkim elektranama i kopu Drmno“, rekao je Grčić.\nTokom obilaska dispečerskog centra kopa Drmno i operativnog centra 5 BTO sistema Grčić je svim zaposlenima čestitao Novu godinu i istakao da je svima, koji se bave energetikom, jasno da se uvek prvo treba obratiti rudarima.\n“Prvo rudarima treba reći hvala, jer da nema rudara ne bi bilo ni uglja, a onda uzalud termoelektrane. To je jasno svima”, rekao je Grčić koji se preko radio stanice obratio zaposlenima na kopu Drmno, koji su ove godine prvi put ostvarili maksimano projektovanu proizvodnju i za godinu dana iskopali više od devet miliona tona uglja.


Izvor: RTS, 07.Maj.2021, 08:32\nU NBA ligi, Luka Dončić i Dalas Maveriksi ostvarili su važnu pobedu nad Bruklinom od 113:109. Sada su na petom mestu Zapadne konferencije koje bi im garantovalo ulazak u plej-of. Luka Dončić je kao i obično igrao odlično i postigao najviše poena u njegovom timu, 24. Posle utakmice, bio je zadovoljan rezultatom.\n”Dobra utakmica, bitno je da smo je dobili”, počeo je Dončić odgovor na pitanje dopisnika RTS-a i nastavio:\n”Imaju super ekipu, mislim da smo igrali dobro i to je to”, dodao je.\nDalas je sada peti na Zapadu sa pobedom više od Los Anđeles Lejkersa i Portlanda, a već noćas igra novi meč, protiv Klivlenda...\nVučević odličan....Dalas Meveriksi obezbedili su još jednu važnu pobedu u nameri da overe jedno od šest mesta što vodi u plej-of Zapadne konferencije, izbegavajući tako plej-in turnir. Trijumf nad vrlo dobrim Bruklinom njihov je drugi u nizu, odnosno peti u poslednjih šest utakmica - 113:109....


REM: Za sad je sve tajna - Vesti - Nedeljnik Vreme\nPink je tražio frekvencije za još dva kanala: Nedavni protest protiv rijaliti programa\n21. 6. 2022. / 13.44\nREM: Za sad je sve tajna\nREM će tek za desetak dana objaviti koje su televizije konkurisale na dobijanje četiri nacionalne frekvencije. Pretpostavlja se da ih je 14. Ne zna se kad će biti raspisan konkurs za petu frekvenciju\nNa konkurs za dodelu nacionalnih frekvencija koji je završen juče, javilo se 14 televizijskih emitera. Ponuđeno je četiri televizijske frekvencije i isto toliko radijskih.\nPredsednica Saveta REM Olivera Zekić je najavila da će lista kandidata koji su se prijavili biti utvrđena za desetak dana, čim prođe rok za dopunu dokumentacije.\nJavnosti je poznato da su do sada konkurisale televizije N1, NovaS, BK, Una, i Pink sa dva kanala – Vesti i Pink3.\nPrema pisanju lista "Danas“, učešće u trci za nacionalnu pokrivenost TV signalom prijavile su i Prva TV, B92, a moguće je da je među prijavljenima i kompanija Ringier koja je odlučila da pokrene televiziju Blic.\nSrđan Milovanović, vlasnik Prve i B92 rasnijer je potvrdio da će konkurisati. "Pa te dve televizije sam platio 200 miliona evra. Imaju pravo da konkurišu, i naravno da očekujemo da obnovimo frekvenciju. Te dve televizije imaju 1.000 zaposlenih“.\nOn je ocenio da se obe te televizije "bave više od 20 godina sa 1000 stalno zaposlenih radnika i sa najnovijom opremom“ pa zato misli da mu ".nijedna druga TV kadrovski, organizaciono i tehnički, nije ozbiljna konkurencija.“\nTelevizija N1 predala je u petak REM-u neophodnu dokumentaciju za podnošenje prijave na konkursu za dodelu nacionalne dozvole za emitovanje programa. U merenjima nezavisne agencije TV Beat, ove dve televizije imaju daleko veću gledanost u SBB mreži od televizija Hepi i B92, pa između ostalog zato u Junajted mediji smatraju da zaslužuju fer tretman na konkursu koji je raspisan.\nTrenutno pravo na nacionalno pokrivanje TV signalom u Srbiji imaju četiri televizije: Pink, Hepi, Prva i B92 u vlasništvu trojice biznismena: Željka Mitrovića, Predraga Rankovića Peconija i Srđana Milovanovića.\nIako je REM u proteklih 10 godina raspisivao konkurs za pet televizijskih frekvencija sa nacionalnom pokrivenošću, odnosno i za mesto koje je izgubila TV Avala, najnoviji konkurs REM-a nije predvideo upražnjeno peto mesto. Predsednica Saveta REM-a Olivera Zekić je pre nekoliko dana odgovorila da će i konkurs za to peto mesti biti "uskoro, možda“.


Lončar:Većina članova vlade potpisala donorske kartice, zakon spreman\nMart 31, 2017 21:13\n"Većina članova vlade potpisala je donorsku karticu", rekao je Lončar agenciji Beta na skupu u organizaciji Hemofarm fondacije koja je nastavak kampanje "Najvažniji poziv u životu", a na kome je nemački ambasador Aksel Ditman potpisao donorsku karticu zajedno sa glumcima Ateljea 212 i učesnicima Beogradskog festivala igre.\nLončar je ocenio da kampanja "Najvažniji poziv u životu" pokrenuta 6. juna prošle godine daje rezultate.\nNemački ambasador Aksel Ditman naveo je Srbiji neophodan novi zakon da bi sistem transplantacije organa mogao da daje željene rezultate.\n"Taj zakon je u Nemačkoj veoma kompleksan, jer moraju da ga prate i logistički koraci po pitanju procedura", rekao je ambasador i dodao da Nemačka podržava reformu zdravstvenog sistema u Srbiji kroz proces pristupanju EU.\nDitman je podsetio je da je Srbij početkom godine postala članica Eurotransplanta, evropskog udruženja osam zemalja koje imaju zajedničke liste čekanja medju kojima je i Nemačka.\n"Nažalost, potreba za organima je daleko veća od broja donora, ne samo u Srbiji nego i u Nemačkoj. Stoga je izuzetno vašno da ljudi budu objektivno informisani o procedurama i važnosti doniranja", rekao je Ditman.\nPrema njegovim rečima "doniranje organa iz više razloga predstavlja izražavanje solidarnosti - daje dostojanstvo osobi na samrti, postaje životna podrška drugome, pokazuje plemenitu brigu za poštovanje života drugih osoba i podrazumeva osećaj humanosti".\nDitman je dodao da su sve to razlozi zbog kojih se odlučio da potpiše donorsku karticu i zbog kojih poziva i gradjane Srbije da učine isto.\nGeneralni direktor kompanije Hemofarm Ronald Zelinger, koji je vlasnik dve donorske kartice, ocenio je da će donošenje Zakona o transplantaciji biti potvrda svih napora na podizanju svesti o važnosti doniranja organa, na čemu Hemofarm radi.\nZelinger je izrazio očekivanje da će Zakon biti usvojen do leta i ocenio da bi Srbija na taj način postala bolja i od Nemačke.\nPrema njegovim rečima, Srbija se može smatrati da je na evropskoj mapi humanosti ravnopravna sa drugim zemljama tek onda kada se o doniranju organa bude razgovaralo otvoreno i bez predrasuda.\nOdziv u kampanji "Najvažniji poziv u životu" veći je od očekivanog, rekao je Zelinger i podsetio da je dan kada je ona pokrenuta - 6. jun proglašen za nacionalni Dan donora.\nGeneralni direktor Hemofarma, najvećeg nemačkog investitora u Srbiji, podsetio je da je mogućnost svakog gradjanina da mu bude potreban organ šest puta veća nego da bude donor.\nSrbija je kako je rečeno na početku skupa u Ateljeu 212, pred predstavu "Dobri pasoši ; i loši pasoši" u okviru BFI a kome su uz Lončara prisustvovali i ministarka Ana Brnabić i ambasador SAD Kajl Skot, "po broju donora na dnu evropske lestivce".\nBrnabić: "Delovalo je da smo naučili da psovanje majke nije u redu" 5\nMilić: Tenzije na Kosovu samo uvod u energetska pitanja 92\nDačić: Jednostrane akcije na KIM moraju da prestanu 46


Suzbijanje ilegalnih migracija i visokotehnološkog kriminala presudni na putu Srbije ka EU\nVi ste ovde:Početna»Projektne aktivnosti»Suzbijanje ilegalnih migracija i visokotehnološkog kriminala presudni na putu Srbije ka EU\nBy Jovan objavljeno\t 16/09/2014 Projektne aktivnosti\nSprečavanje i suzbijanje ilegalnih migracija i visokotehnooškog kriminala na teritoriji Srbije nisu važni samo Evropskoj uniji (EU), nego su i presudni u nastojanjima Srbije da pristupi EU, što za njene građane može imati samo dugoročnu korist, rekao je šef Delegacije EU u Beogradu Majkl Devenport na završnoj ceremoniji tvining projekta o uspostavljanju efikasnog sistema sprečavanja i suzbijanja ilegalnih migracija, koji je EU finansirala sa milion evra.\nDevenport je rekao da izazovima koja ta vrsta kriminala postavlja ne može da se bavi samo ministarstvo policije. Organizovane kriminalne grupe deo su međunarodnih mreža koje deluju u više zemalja i koriste informacione tehnologije za razvoj svojih kriminalnih aktivnosti, objasnio je Devenport.\nOn je ukazao da poslednjih godina pitanja ilegalnih migracija i visokotehnološkog kriminala sve više dobijaju na važnosti i na nacionalnom nivou i na nivou EU.\nUlažući milion evra u ovaj projekat, EU je želela da pomogne Srbiji da uspostavi efikasan sistem za suzbijanje ilegalnih migracija i sajber kriminala u Srbiji, poručio je Devenport.\nKako je istakao, sprečavanje i suzbijanje ta dva oblika kriminalnih aktivnosti za građane Srbije može imati samo dugoročnu korist, a efikasan sistem za suzbijanje toga pomoći će da se poveća poverenje javnosti kroz vidljive i bolje rezultate u borbi protiv kriminala i povećanju javne bezbednosti.\nMinistar unutrašnjih poslova Srbije Nebojša Stefanović oceni oje da je projekat koji je završen značajno doprineo suzbijanju nelegalnih migracija i visokotehnološkog kriminala, što je posebno važno zbog činjenice da je Srbija, zbog svog geografskog položaja, jedan od najznačajnijih pravaca za ilegalne migracije.\nBritanski ambasador u Beogradu Denis Kif rekao je da borba protiv ilegalnih migracija i visokotehnološkog kriminala zahteva jasnu i dobru nacionalnu taktiku i da je u tome vrlo važna saradnja sa međunarodnim partnerima. Poboljšanja koja donosi ovaj projekat su u interesu svih građana Srbije, ali i Evropske unije, konstatovao je Kif.


17-09-2019 16:39 Ratni izveštaji Ostalo Svet Planeta Video\nHezbolah je svetu pokazao da raspolaže sa raketom "specijalizovanom za uništavanje vojnih brodova svih vrsta i uništavanje svih koji su na brodu." Prema izraelskim medijima projektil je isti kao onaj koji je pogodio ratnu korvetu "INS Hanit" tokom Drugog libanskog rata 2006. godine, usmrtivši 4 vojnika.\nZapovednik mornarice Hezbolaha Hadž DŽalal rekao je da je raketa lansirana iz bejrutskog predgrađa Ouzai nakon što je "cionistički neprijatelj eskalirao svoje napade na različita libanska područja."\nDodajući da je vođstvo grupe odložilo operaciju nekoliko sati, DŽalal je rekao da je ta grupa „mogla da udari izraelski ratni brod SAAR-5 u ratu 2006. godine pre nego što je ušao u međunarodne vode Libana“.\nU isto vreme objavljen je i drugi dokumentarni film:\nVideo je uključio razloge zbog kojih je Liban „uspeo da pobedi 2006. godine protiv Izraela“.\nTo je navodno bilo posledica 3 iznenađenja:\nPrvo iznenađenje bila je protivbrodska raketa lansirana na “INS Hanit”.\nDrugo iznenađenje su rakete zemlja-zemlja koje su lansirali borci Hezbolaha i stigli do izraelskog grada Haife.\nTreće iznenađenje bile su protivtenkovske rakete koje je Hezbolah ispalio na izraelske tenkove Merkava. Danima ranije, generalni sekretar Hezbolaha Sajid Hasan Nasralah rekao je da pokret više ne primećuje "crvene linije" kao odgovor na Izrael nakon upada drona u Liban, 25. avgusta, grupa je odvratila.\n"Pravo Libanaca je da brane svoju zemlju i suverenitet i neće biti crvenih linija", rekao je.\n"Uprkos svim pretnjama i zastrašivanju, danas potvrđujemo ravnotežu snaga i jačamo snage koje štite našu zemlju", rekao je Nasralah.\nTreba napomenuti da slika rakete i pretnje nastaje usred eskalacije na Bliskom Istoku, kada su napadnuta naftna polja Saudijske Arabije, a američki predsednik Donald Tramp kaže da je SAD spreman da napadne koga god Saudijsak Arabija odredi kao krivca.\nNadalje, to dolazi malo pre vanrednih opštih izbora u Izraelu. Premijeru Benjaminu Netanjahu potrebna je „pobeda“ da bi dokazao svoju vrednost izraelskim biračima, čije je verovanje u njegova velika obećanja o aneksiji još većih teritorija upitno.\nNemci podeljenog mišljenja u vezi sa naoružavanjem Saudijske Arabije, više o tome pročitajte OVDE.


PRIMENA IZMENA I DOPUNA ZAKONA O OZAKONJENJU OBJEKATA OD 6. NOVEMBRA DONOSI STROŽA PRAVILA: Svaki objekat nad kojim se sprovodi postupak ozakonjenja imaće zabeležbu u katastru\nIzmene i dopune Zakona o ozakonjenju od 6. novembra donose stroža pravila za nesavesne. Beograd godišnje izgubi 30 miliona evra zbog bespravne gradnje\nNelegalni objekti rušiće se i bez konačne odluke suda! Ovo će omogućiti izmene i dopune Zakona o ozakonjenju ("Sl. glasnik RS", br. 83/2018), koje će stupiti na snagu 6. novembra. Nemogućnost prometa nekretnina, obavljanja uslužnih i ugostiteljskih delatnosti u zgradama koje nemaju dozvolu za gradnju, još neka su od novih rešenja koje će pomoći lokalnim samoupravama u Srbiji da se konačno obračunaju sa divljom gradnjom.\nOvo je u četvrtak izjavila ministarka građevinarstva, saobraćaja i infrastrukture Zorana Mihajlović uz napomenu da je od decembra 2015. do danas Republika porušila 500 nelegalnih objekata i da je doneto oko 183.000 rešenja o ozakonjenju. To je, tvrdi, daleko više od broja rešenja donetih u poslednjih 30 godina.\n“Izmene i dopune zakona su konačne, jer nema više šta da se donosi. Sada samo treba da ovaj zakon potpuno, od početka do kraja, primenimo”, rekla je Mihajlovićeva i apelovala na građane da ne grade nelegalno, a one koji se nalaze u postupku ozakonjenja da taj posao završe što pre, jer ta nekretnina neće moći da funkcioniše u budućnosti.\nIzmene i dopune Zakona o ozakonjenju inicirao je Grad Beograd kako bi se ispravile manjkavosti zakona i svi problemi sa kojima su se inspekcije suočile na terenu. O zgradama koje niču kao pečurke i bahatim investitorima koji, uprkos zatvaranju gradilišta nastavljaju sa gradnjom, "Novosti" pišu mesecima.\nIzmene Zakona omogući će da sve građevinske inspekcije sa opštinskog nivoa pređu na Grad Beograd, već tokom novembra, pa će grad biti odgovoran za to šta se gradi. Ujedno, grad Beograd će vratiti opštinama mogućnost legalizacije objekata do 300 kvadrata, a prigradskim opštinama pravo da ozakone objekte do 800 kvadrata.\n“Ovo će nam omogućiti da se ruše bespravni objekti na osnovu konačnog, a ne pravosnažnog rešenja”, rekao je zamenik gradonačelnika Beograda Goran Vesić. “To znači kada se neko odbije od legalizacije u drugom stepenu, tog časa će grad, republika ili opština, zavisi ko je nadležan, moći da sruši objekat, a ne da čekamo da se završi postupak pred Upravnim sudom koji je znao da traje i više od 15 godina. Neće biti moguća ni prodaja objekata dok se ne ozakone, a podaci o tome moći će da se dobiju u Republičkom geodetskom zavodu”.\n* Rušiće se sve što je izgrađeno bez dozvole posle 27. novembra 2015.\n* Vlasnik parcele na kojoj je izgrađen bespravni objekat biće odgovoran za nelegalnu gradnju\n* Provera vidljivosti objekta na satelitskom snimku biće obavezna pri legalizaciji\n* Obavezno će biti plaćanje poreza na objekat koji je u procesu legalizacije\n* Vlasnik nelegalnog objekta može da pokrene postupak pred Upravnim sudom, a ukoliko sud presudi u korist vlasnika nelegalnog objekta, odštetu plaća država.


SAD i Rusija za objektivnu istragu u Siriji\n|rtve navodnog napada hemijskim oru\_jem u bolnici u Damasku\nPredsednik Barak Obama u međuvremenu je izjavio da je mogući hemijski napad u Siriji dogadjaj koji izaziva ozbiljnu zabrinutost\nRusija je pozvala svog saveznika Siriju da saradjuje sa inspektorima UN i dozvoli istragu navoda da su vladini vojnici u borbama nadomak Damaska ove nedelje upotrebili hemijsko oružje.\nKako je saopšteno iz Moskve, ruski šef diplomatije Sergej Lavrov i američki državni sekretar Džon Keri složili su se u telefonskom razgovoru da tvrdnje sirijske opozicije treba da budu proverene objektivnom istragom.\nGeneralni sekretar UN Ban Ki-Mun ocenio je da bi upotreba hemijskog oružja u Siriji označila “zločin protiv čovečnosti” i imala ozbiljne posledice. Za to vreme, predsednik Barak Obama u intervjuu za CNN izjavio je da je mogući hemijski napad u Siriji dogadjaj koji izaziva ozbiljnu zabrinutost. U svom prvom komentaru o napadu , predsednik je bio oprezan.\n“Još prikupljamo informacije o konkretnom dogadjaju ali je on veoma uznemiravajući.”\nNa fotografijama i video snimcima iz Sirije, teškim za gledanje, vide se stotine žrtava, medju kojima su žene i deca. Stejt Department je juče saopštio da je u napadu možda bilo izmedju 1000, i 1800 žrtava.\nRežim sirijskog predsednika Bašara Al-Asada demantuje da je izvršio bilo kakav hemijski napad. Sada raste pritisak na Obaminu administraciju da preduzme neku akciju.\nProšle godine predsednik je povukao takozvanu crvenu liniju, rekavši da bi upotreba hemijskog oružja u Siriji promenila čitavu jednačinu. Medjutim, u intervjuu za program CNN-a “Novi dan” on je naveo da SAD ne moraju da odmah intervenišu u slučaju svake svetske krize.\n“Moramo da razmišljamo strateški šta će biti u našem dugoročnom nacionalnom interesu.”\nSAD i Rusija se ne slažu u pogledu Sirije. Rusko ministarstvo spoljnih poslova u jednom momentu je ocenilo da su pobunjenici inscenirali hemijski napad. Medjutim, britanski šef diplomatije Vilijam Hejg izjavio je danas da je to malo verovatno.\n“Verujemo da je Asadov režim izvršio hemijski napad velikih razmera”\nInspektori UN nalaze se na terenu u Siriji a predsednik Obama poručio je da sirijska vlada mora da im dozvoli istagu na licu mesta, iako je dodao da ne očekuje saradnju.


Do kraja godine Srbija tehnički spremna za tri poglavlja\nM. K. 22. septembra 2016. 17:30\nSrbija će do kraja godine biti tehnički spremna za otvaranje poglavlja 5, 25 i 26, izjavila je danas vd direktorka Kancelarije za evropske integracije Ksenija Milenković i najavila da će početkom oktobra u Beogradu srpske vlasti razgovarati o napretku sa predstavnicima Evropske komisije.\n„S obzirom da je otvaranje poglavlja politička odluka i da je neophodan konsenzus svih država članica, nadamo se da će biti postignut“, rekla je Milenković na parlamentarnom odboru za stabilizaciju i pridruživanje EU-Srbija.\nOna je istakla da je priključenje Srbije EU u najširem smislu, a posebno sa akcentom na pristupne pregovore, bio, jeste i biće ključni strateški cilj Srbije i to ne samo deklarativno.\nMilenković je podsetila da su do sada otvorena četiri poglavlja, od kojih su tri ključna po takozvanom novom pristupu pregovaranja.\nSvađa Hrvatske i Slovenije je bizarna, ali može da dovede do uništenja…\nPoražavajuće: U EU 215.000 seksualnih krivičnih dela, trećina –…\nPoljaci sve dalje od Evropske unije, uskoro referendum?\n„Po tom novom pristupu, pogavlja 23, 24 i 35 koje prati implementaciju sporazuma postignutih u dijalogu Beograd-Priština, predstavljaju tri ključna poglavlja koja se otvaraju na početku, a zatvaraju na kraju i mogu da imaju presudan uticaj na pregovarački proces“, istakla je ona.\nPrema njenim rečima, važno je i otvoreno poglavlje 32, jer se odnosi na praćenje fiskalne konsolidacije.\nGovoreći o dijalogu između Beograda i Prištine, Milenković je istakla da Srbija ostaje posvećena nastavku dijaloga i konstruktivnom pristupu, navodeći da su dokaz dogovori koji su postignuti o funkcionisanju mosta u Kosovskoj Mitrovici i slobodi kretanja.\nOčekuje se i konstruktivnost od Prištine i da Briselski sporazum bude implemenitran u svim elemtnima, pre svega kada je reč o formiranju Zajedinice srpskih opština.\n„Ostajemo posvećemi regionalnoj saradnji i davanju punog doprinosa regionalnoj stabilnosti. Činićemo sve da se regionalna stabilnost ni u jednom momentu ne dovede u pitanje“, istakla je Milenković.\nOna je naglasila da je i poznat stav Srbije po pitanju uvođenja sankcija Rusiji, te da je u tom smislu Srbija predvidiv partner.\nIstakavši da se sada u Srbiji trenutno nalazi oko 7.000 migranata koji najverovatnije neće moći da nastave svoj put ka EU, a ne žele da ostanu u Srbiji, Milenković je upozorila da su kapaciteti Srbije pri kraju i da je više nego ikad potrebno zajedničko rešenje.\n„Mi smo spremni da tom rešenju doprinesemo“, zaključila je Milenković.\nKsenija Milenkovićotvaranje poglavljaevropska unija